
Dialuna 20 november 2023 
Paul Croes no ta un victima di trato inhumano di Ministerio Publico 


Ainda tin mal informacion den media na Aru- 
ba unda kier ilustra cu ex-minister Paul Croes 
ta un victima di Ministerio Publico pa loke ta 
trata su volledige beperking (medidanan di 
restriccion completo), Croes ken a keda cera 
79 dia den e seccion IBA cu restriccion com- 
pleto a acusa Ministerio Publico di abusa di 
su poder y viola su derecho fundamental. 


Beperking (Medidanan di restriccion) y (medidan- 
an di restriccion completo) 
Den Aruba su Codigo Penal, por impone medi- 
danan di restriccion of medidanan di restriccion 
completo riba un sospechoso cu ta den detencion 
preventivo. E medidanan di restriccion por wordo 
imponi for di momento cu nan ta pone e persona 
den custodia y nan ta keda vigente te ora cu nan ta 
necesario pa cuida e interes di e investigacion penal 
contra e sospechoso. 


Tin diferente tipo di medidanan di restriccion: 
Ningun contacto personal cu otro sospechoso. 
Ningun skirbimento di carta pa hende. 
Ningun contacto telefonico cu otro hende y 
Restriccion riba medio di comunicacion (tv, radio 
of corant). 


Den medidanan di restriccion completo ta nifica 
cu durante e periodo di investigacion, unda tin in- 
dicacionnan cu tin otro sospechosonan envolvi, e 
sospechoso por keda limita. Esaki ta nifica cu du- 
rante e periodo di investigacion, e sospechoso no 
por papia cu ningun hende durante su detencion 
preventivo, no por lesa corant, no por mira televi- 
sion, no por ricibi bishita y solamente por sali pa 
tuma aire un ora pa dia for di su cell. 


Meta di e beperking (medidanan di restriccion) 
E imposicion di medidanan di restriccion mester 
tin como meta segun ley, pa evita cu e sospechoso 
por frustra e investigacion. Medidanan di restric- 
cion por wordo imponi ora tin indicacionnan cu: 
- E sospechoso lo tuma contacto via otro presonan, 
of via telefon cu co-sospechosonan cu ainda no a 
wordo deteni. 
- E sospechoso lo por menasa testigonan, por 
ehempel, pa nan no duna un declaracion of pa duna 
un declaracion cu no ta basa riba berdad. 


Rekisitonan legal 
En principio, e fiscal tin derecho pa impone medi- 
danan di restriccion riba un sospechoso, pero na e 
momento cu tin un investigacion hudicial pendi- 
ente, e fiscal mester entrega un peticion pa impone 
medidanan di restriccion na e hues-comisario. 
Na e momento cu e investigacion ta cla, of ya a 
avansa asina leu cu no por ta mas di un manera cu 
e sospechoso por frustra e investigacion, segun ley, 


e medidanan di restriccion mester wordo kita me- 
sora. 


Organisacion Criminal 
E elemento ‘organisacion’ ta e definicion cardinal 
di e articulo 2:79 di Codigo Penal di Aruba. 
Sin participacion no tin organisacion. Segun e arti- 
culo aki, pa por bisa cu e ta un organisacion crimi- 
nal, tin cu cumpli cu tres criterio: tin un coopera- 
cion mutuo entre e sospechosonan; tin un cierto 
structura; y mester tin un continuacion. E organi- 
sacion aki su structura no mester ta grandi, mester 
tin minimo dos sospechoso y no necesariamente 
e sospechosonan den organisacion mester conoce 
otro. 


Ademas door cu ta un organisacion criminal, nan 
no tin exigencianan pa cumpli ni ta mara na tempo 
di existencia, y no mester tin deliberacion. E unico 
intencion di e organisacion ta pa comete actonan 
criminal. 


Articulo 2:79 ta regarda pa proteha e comunidad 
contra e peliger di e sorto di organisacionnan crim- 
inal aki, cu ta dirigi specialmente riba colabora- 
cionnan mutuo cu nan mesun dinamismo, cu ta un 
riesgo grandi pa comete e hechonan castigabel aki. 


Articulo 2:79 aki di Codigo Penal di Aruba ta pa 
evita e existencia di cierto gruponan cu e intencion 
di comete actonan criminal. 


Labamento di placa 
Criminalnan kier gasta e placa cu nan a gana den e 
mundo criminal den e mundo legal. Pa por gasta 
placa ‘cash’ den e mundo legal sin core e riesgo cu 
hues of e belastingdienst lo confisca esaki mesora, 
mester laga e placa pasa pa e proceso di labamento 
di placa . Ta trata, por ehempel, di placa cu ta resulta 
for di trafico di droga, trafico di hende, ladronicia, 
fraude social , fiscal of ta placa cu por a wordo haya 
den cualkier manera ilegal. 


Labamento di placa di ganashi di crimen propio, 
ganashi di crimen di otro ta contra ley. Cada crimen 
por ta un base di delito pa labamento di placa. 


Paul Croes a yega na elementonan pa impone me- 
didanan di restriccion completo 
Den caso di ex-minister Paul Croes su persona ta- 
bata e sospechoso principal den e caso penal IBIS 


y 2 sospechoso na e momento ey tabata famia di- 
rect di Croes; un investigacion hudicial amplio riba 
corupcion na Aruba y unda e cargonan mas pisa 
contra su persona tabata articulo 2:79 unda Croes 
tabata cabes di organisacion criminal cu tabata tin 
structura, cooperacion y continuacion unda a draai 
un ‘ontheffingenfabriek’ for di Cocolishi hunto cu 
e sospechosonan Aparicio, Capriles,Filiciana y Ar- 
ends cu ta prima di ex-minister Croes. Ademas du- 
rante e investigacion a sali cu tabatin un payslip cu 
Arends a falsifica y segun Ministerio Publico tabata 
di un compania cu ta hopi cerca di Croes. 


Den e otro cargo pisa, tin labamento di placa unda 
Croes tabata sospecha e momento ey di a laba placa 
hunto cu su casa M.Croes-Paesch, na e momento 
ey e tambe tabata sospechoso di e caso penal IBIS. 


Ta mas cu logico cu Ministerio Publico a pone me- 
didanan di restriccion riba Croes pa motibo cu 2 
miembro di su famia tabata sospechoso den e me- 
sun caso penal aki. 


HOF riba medidanan di restriccion completo riba 
Paul Croes 
HOF a conclui for di e hecho y circunstancianan 
anterior cu: 
E legalidad di e detencion provisional di Croes y 
e medidanan di restriccion completo imponi ta 
keda den cuadro di ley y nos sistema legal, semper 
a wordo husga pa e hues comisario, caminda Croes 
a haci uso di su posibilidadnan pa apela. Asina e 
detencion provisional di Croes y medidanan di 
restriccion completo imponi a keda suheto na un 
control hudicial amplio. 
Ministerio Publico a actua conforme e sistema le- 
gal y beperking tabata den cuadro legal, ta un in- 
strumento legal cu Ministerio Publico tin pa so- 
spechosonan no comunica cu otro, pa combati 
organisacionnan criminal y labamento di placa, ta 
dirigi specialmente riba personanan cu colabora- 
cionnan mutuo cu e mesun dinamismo, cu ta un 
riesgo grandi pa comete e hechonan castigabel y ta 
pa evita e existencia di cierto gruponan cu e inten- 
cion di comete actonan criminal. 


Nota di redaccion: Beperking no tin un maximo 
cantidad di dia mara na dje, hues comisario ta eval- 
ua e beperking y e sospechoso tin instrumento legal 
pa por apela sino ta di acuerdo cu e hues comisario 
su decision. 


LOCAL A3 


Dialuna 20 november 2023 


Secretario di Estado di Hulanda Van Huffelen no ta di acuerdo cu Aruba pa 
su “comportacion colonial” 


Den un publicacion di dia 18 di november di 
e website Volkskrant.nl a bin dilanti cu sec- 
retario di Estado Alexandra Van Huffelen ta 
sorprendi pa e criticanan fuerte cu a ser haci 
recientemente door di minister di Finan- 
zas y Cultura Xiomara Maduro ken ta acusa 
Van Huffelen pa su comportacion colonial 
y di insesibilidad di loke ta trata e pasado di 
sclavitud den Caribe Hulandes. 


Diahuebs ultimo, prome minister Evelyn Wever- 
Croes a duna su respaldo na minister Maduro, di 
su parti diabierna ultimo Van Huffelen a sigura na 
ANP cu colonialismo y sclavitud “no ta concorda 
cu e forma cu den cual a colabora cu e paisnan di 
Caribe den Reino.” 


Van Huffelen ta e persona encarga di dialoga cu 
Aruba regularmente pa loke ta trata supervision 
financiero y ehecucion di proyectonan pa loke ta 
trata Aña Conmerativo di Sclavitud, segun el a afir- 
ma, e cooperacion aki ta basa den igualdad y respet. 
“esey ta loke mi tambe ta pidi na mi socionan den 
Reino.” 


Minister Maduro tabata presente den e encuentro 
di Genootschap Nederland Aruba riba Herdenk- 
ingsjaar Slavernijverleden dia 11 di november 2023 
na Den Haag, Hulanda den su discurso e manda- 
tario a expresa su decepcion pa e manera “con di un 
banda dentro di Reino Hulandes ta brinda despen- 
sa pa e historia di sclavitud, pero di otro banda den 
e negociacionnan pa refinancia y paga back e debe 
haci cu Hulanda pa sobrevivi e pandemia ta exper- 
encia un trato cu ta hiba nos bek 160 aña atras den 
historia, den e tempo cu e colonianan mester a pro- 
duci ganashi.” 


Ademas di esey minister Maduro a splica cu “di 
parti di e departamento di BZK cu cual e team di 
Aruba a hiba negociacion, nan por a haci miho cu 
duna un interes di 6.9% cu a lo largo di e 20 añanan 
cu Aruba ta haya pa paga e debe, lo resulta den un 
ganashi di 300 miyon florin riba cabes di e pueblo 
Arubano. Ta trata aki di un yudansa pidi basa riba 
articulo 36 di statuut den tempo di un pandemia 
y duna un ‘strafrente’ pa esaki no ta un trato cu ta 
refleha un despensa y ta mas bien un forma nobo 
di sclavitud.” 


Na final di e discurso minister Maduro a infor- 
ma na esnan presente cu Ministerio di Finanzas y 
Cultura lo no forma parti mas di e agenda pa con- 
memora e abolicion di sclavitud den Reino Hulan- 
des. “Ta para tur trabou ‘tot nader orde’ y e motibo 
principal pa esaki ta e manera di trata cu otro den e 
negociacionnan pa refinancia e debe di e pandemia, 
y e ‘strafrente’ di 300 miyon florin cu e pueblo di 
Aruba ta haya pa paga pa un yudansa basa riba arti- 
culo 36 di statuut.” 
Minister Maduro a finalisa su discurso cu un apel- 
acion “pa un reflexion profundo den Reino Hu- 
landes pa asina realmente nos por sana di e pensa- 
mento y trato cu a hiba na tanto falta di respet y 
comprension.” 


Den e publicacion di e website Volkskrant.nl, a se- 
ñala cu Van Huffelen “te ainda nos no a haya nin- 
gun mensahe cu Aruba realmente kier suspende 
e cooperacionnan y loke esey ta nifica den termi- 
nonan concreto.” 


Bon Dia Aruba a puntra prome minister Evelyn 
Wever-Croes si e declaracionnan aki, cu ta contra- 
deci loke prome minister mes a yega di bisa tocante 
e negociacionnan cu Hulanda, lo tin un impacto 


riba e negociacion cu ta andando actualmente. 
Maske no a ricibi un contesta directo, prome min- 
ister si a aborda e tema durante un entrevista na e 
programa NoticiaCla Live diaranson anochi. “E no 
ta afect’e,” el a bisa. 


Durante e programa, Wever-Croes a contesta e 
pregunta si e discurso controversial di Maduro ta 
conta cu sosten di gobierno di Aruba, pa loke el a 
contesta, “si, mi ta sostene.” 


Esaki despues cu parlamentario di Fraccion MAS, 
Marisol Lopes Tromp, a cuestiona e falta di “unidad 
den maneho” na momento cu di un banda, Wever- 
Croes ta referi usualmente cu e negociacionnan cu 
Hulanda ta anda cu respet pa otro y bon, mientras 
di otro banda Maduro a indica cu e trato cu ta ricibi 
ta falta di respet y cu ta comparable cu “un forma 
nobo di sclavitud.” Sinembargo, awo Wever-Croes 
ta indica cu no tin contradiccion den nan ponencia, 
sino cu el a “papia di esaki na varios ocasion” prome 
cu Maduro a bay Hulanda. 


Den editorial di Bon Dia Aruba di dia 15 di no- 
vember 2023 di e cual tambe minister di Finanzas a 
tuma nota di dje, ta señala cu e exigencia di un por- 
centahe mas halto di Hulanda pa e prestamo Bon 
Dia Aruba a yega di a expresa caba cu e ta por lo 
menos un gesto menos elegante di gobierno Hu- 
landes, cu a origina di nan frustracion cu e hecho 
cu despues di mas di tres aña di trata di atende e 
asuntonan (financiero) cu gobierno di Aruba, nan 
no tabatin confianza mas cu por a regla e cosnan aki 
na un manera cordial y fructifero. Pa ta mas con- 
creto: nan no tabatin confianza cu si nan a acorda 
un protocol nobo, Aruba lo a acepta y incorpora e 
cambionan acorda den e ley di supervision finan- 
ciero di Aruba. 


Y tin comprension pa esey, pasobra awor ainda no 
tin ningun garantia cu e acuerdonan na cual promer 
ministro y e secretario di Estado lo mester yega den 
e dianan aki, ta haya un aprobacion sin problema, 
sin cu e banda gubernamental den Staten ta bay 
ripiti loke a pasa na 2019, cu e cambionan cu segun 
e protocol mester a bay den e ley local. 


Nos redaccion a haci e pregunta concreto na nos 
promer mandatario y el a declara cu caso dado, si 
den parlamento bin amienda no palabra cu Hulan- 
da, e lo mester bolbe cerca gobierno Hulandes… 
Mientras e dianan ta pasando, nos no ta tende di 
algun progreso den e asunto aki. 

Van Huffelen ta reitera cu Hulanda no por obliga Aruba cambia ley di 
mesun sexo 
Den un carta contestando pregunta tocante e 
caso cu Aruba y Corsou tin andando pa loke 
ta trata e ley di matrimonio di mesun sexo, 
Van Huffelen a reitra cu pa awo, Hulanda no 
por obliga e islanan haci e cambio. 


E carta en cuestion ta informa lo siguiente; 
“Na e persona concerni, 


Cu hopi interes, mi a lesa bo carta, pa cual mi ta 
duna bo persona danki. Den e carta aki, lo mi pro- 
vee un respuesta general na e preguntanan cu bo 
persona a trece dilanti. Pa cuminsa, mi lo provee un 
clarificacion riba Artikel artikel 43 di Statuut voor 
het Koninkrijk der Nederlanden (na cual lo referi 
for di awo como “Statuut”). 


Manera mi a indica anteriormente, mi ta lamenta 
profundamente cu casa cu e pareha di bo escogen- 
cia no ta posibel tur caminda den Reino. Sinem- 
bargo, e status autonomo di e 4 paisnan dentro di 
e Reino por causa diferencianan. Artikel 43, para- 
graaf 1 di e Statuut ta declara cu cada pais ta respon- 
sabel pa realisa derechonan humano fundamental y 


libertadnan, certidumbre legal y bon gobernacion. 
E Reino ta hunga un rol solamente ora cu un pais 
no por cumpli cu e obhetivonan aki riba su mes. E 
fracaso di e curpa nacional no ta un causa inmedi- 
ato pa e intervencion di Reino. Esaki mester ta un 
situacion unda e pais mes no por remedia un situa- 
cion cu ta inaceptabel. 


Mirando e desaroyonan recien, considerando e 
procedencianan legal cu ta andando na Corte Su- 
premo y e iniciativa legislativo entrega, mi ta kere 
cu esaki ta un rekisito sumamente halto na cual ac- 


tualmente no ta cumpli. 


Claramente, tambe tin obligacionnan di e tratado 
na cual e paisnan dentro di e Reino ta mara. Mane- 
ra a indica pa e hurisprudencia di e Corte Europeo 
di Derechonan Humano, si e estadonan no habri 
matrimonio di mesun sexo, nan tin e obligacion 
positivo di provee un alternativa completo y ancra 
den ley. Aruba a tuma pasonan inicial den e area aki. 
Mi lo sigui encurasha Aruba pa ofrece e alternativa 
comprensivo aki. 


Tambe bo persona a trece dilanti varios pregunta 
tocante e contactonan cu mi tabatin na Aruba pa 
loke ta trata Senador Dittrich. Pa esaki, mi ta referi 
na e carta di mi persona dirigi na e Senado, indican- 
do cu mi tabatin varios dialogo cu e Prome Minis- 
ternan di e paisnan. 
Por ultimo, mi kier expresa cu mi persona, clara- 
mente, lo sigui e procedencianan legal na Corte 
Supremo, cual lo cuminsa dia 10 di november. 
Adicionalmente, mi ta spera di por reuni cu bo per- 
sona durante un bishita subsecuente.” 


Minister Dangui Oduber 
Aruba ta den e top 3 destinacion pa bishita y cu un crecemento di 109% den 
e luna di october en comparacion cu aña 2019 


Minister di Turismo y Salud Publico sr. Dan- 
gui Oduber ta informa comunidad cu e resul- 
tadonan di turismo pa luna di October 2023 a 
drenta. Pa luna di October 2023 e cifranan ta 
positivo y e reportahe ta demostra cu Aruba 
ta den e top 3 destinacionnan pa bishita den 
caribe. 


Den luna di October Aruba a ricibi 93,857 turista 
via nos aeropuerto. Cu un crecemento di 12.4% 
den comparacion cu luna di October 2022. Locu- 
al a resalta den e reportahe ta e crecemento y cu 
e mercado mas grandi ta keda Norte America cu 


81.6% y Sur America 10.1% y Europa cu 5.9%. 
Turismo ta sigui crece y sigui surpasa nivelnan di 
aña 2019 cual sigur ta excepcional. Tambe ta pa 
nota cu motibo di bishita pa e luna di October 2023 
en comparacion cu 2022 ta pa negoshi, conferenci- 
anan y e shopping na Aruba. 


Tur indicador ta demostra cu e experiencia di e 
bishitante ta keda uno halto y ta wordo clasifica cu 
9.3 den servicio y 9.5 cu e gastronomia cu ta wordo 
evalua door di e bishitantenan mes. 
Otro indicacion sumamente importante ta cu Aru- 
ba Tourism Authority (ATA) ta traha cu e platafor- 
ma “transparent insight” cu ta midi e termino corto 
pa “vacation rentals” na e propiedadnan na Aruba 
y ta tambe evalua e “average daily rate” (ADR) pa 
midi e impacto cu esaki tin ariba nos economia. 
Ademas, loke ta “vacation rentals” den caribe, Aru- 
ba ta den e top 3 nan cu tin e (ADR) mas halto. 


Vacation Rentals na Aruba di January pa October di 
2023 ta $47.424,595 mas compara cu 2022. E sce- 
nario aki ta demostra cu tin crecemento y cu nos 
bishitantenan ta gastando mas cen den nos econo- 
mia. 


Linea crucero nan tambe ta demostra confiansa den 
Aruba cu un crecemento di 60.5% di January pa 
September di 2023 den comparacion cu 2022. 


Minister Oduber ta gradici tur partner y tur cu 
ta laborando den e industria di turismo. Tur per- 
sonan aki ta haci cu awe Aruba ta surpasando tur 
espectativa den su recuperacion. Danki na e pueblo 
cu a demostra di ta uno resiliente, ban sigui dem- 
ostra nos cordialidad y duna e hospitalidad na nos 
bishitantenan cu nos ta conoci pe. Turismo ta keda 
e driver principal di nos economia. 


ELMAR: 
Anuncio importante relaciona cu mensahenan (sms) fraudulento 


Nos kier informa riba un asunto preocupante cu a 
yega na nos atencion recientemente. Nos a ricibi 
informenan relaciona cu ricibimento di un men- 
sahe via texto (SMS) supuestamente manda door 
di ELMAR. 


E mensahe via texto (SMS) aki ta raportando falsa- 
mente cu e suministro di coriente lo wordo desco- 
necta si no paga dentro di un periodo di 2 dia. 


Nos kier clarifica cu ELMAR no ta uzando e servi- 


cio di SMS pa informa clientenan tocante descon- 
exion di servicio pa motibo di falta di pago. EL- 
MAR no lo manda peticion pa pago cu no ta con- 
forme nos metodonan usual di pago. 


Danki pa bo confiansa continuo den ELMAR. Nos 
ta aki pa atende cu cualkier pregunta of preocupa- 
cion cu bo por tin, porfabor tuma contacto cu nos 
Contact Center na customerservice@elmar.aw of 
+297 523-7100. 

Capitulo 1; 
Energia pa Pueblo di Aruba: Energia Solar & Microgrids+ 


E lesador por pensa cu mi persona ta 
mucho pesimista y cu ta critica so mi 
ta critica. Unda tur e solucionnan a 
keda? A papia di solucionnan pa nos 
crisis di costo di bida, hopi aña pasa, 
ambos den medionan publico y cu 
diferente nos gobernantenan ac- 
tual. No a haya ningun pero ningun 
oido. Ta sinti cu pueblo di Aruba 
mester ta na altura di kico innova- 
cion berdadero por trece y con nos 
por reduci e sufrimento profundo 
di e crisis di costo di bida, cu lo bira 
pio si nada no wordo haci. 


Den e articulo aki mi lo duna pueblo di 
Aruba un splicacion over un solucion 
cu ta combina Energia Solar, Tecnolo- 
gia di Microgrids y Bateria y un par di 
otro consideracion cu lo revoluciona 
nos produccion di energia, bira comple- 
tamente los di Elmar y di su invoices y 
enfin completamente sostinenibel. 


E ta un solucion cu ta envolve panelnan 
solar, tecnologia di Microgrids, Bateria y 
un par di tecnologia extra pa reduci uso 
di coriente. 


Pakico e solucion Aki? 
Na prome luga nos kier referencia un es- 
tudio grandi anual di e Investment Bank 
“Lazard” den su rapport mas up–to-date 
“2023 Levelized Cost Of Energy+”. E 
banco renombra aki ta haci e calcula- 
cionnan mas detaya den e industria. 


E siguiente grafico ta mustra “Commu- 
nity” level Solar ya caba a yega un prijs 
di $49,- US per MWh cu ta $0.049 per 
KWh, cu ta 0.0882 florin pa KWh, cu ta 
75% mas barata cu e tarifa mas abou di 
Elmar. E rapport aki di April no ta tuma 
na nota cu prijs di Solar a baha cu 50% 
riba esaki den e lunanan cu a pasa. 


Awo e prijsnan pa tuma un sistema di 
Bateria erbij ya caba ta yegando un pun- 


ta, cu un “vereniging di mas o menos 50 
huiseigenaren” por bay full off-grid. 


Awo un Community level proyecto di 
Solar cu sistema di Bateria ta yega na 
$0.16,-US per KWh cu ta 0.29 florin per 
KWh cu ta 19% mas barata cu Elmar. 
Atrobe no tumando nota di caida di prijs 
di solar. Nota tambe cu e prijs aki ta cu 
0 subsidio. 


Awo nos ta bay papia MicroGrids. 


Kico ta MicroGrids? 


Na e momento aki e no ta economico pa 
1 cas individual bay off-grid. E tempo ey 
lo bin, pero e solucion ta pa nos pueblo 
uni. Un microgrid ta simplemente un 
sistema di grid di parti coriente den 
nos caso den e 50 diferente cas di un 
“Vereniging Huis Eigenaren”. Cu un 
sistema di software inteligente y bateria 
e MicroGrid lo dividi e energia genera 
entre e casnan, mescos un grid di Elmar, 
pero sin Elmar y su invoices. 


Con pa haci un MicroGrid na Aruba 
Miho Ainda? 


60% di temperatura cayente di un edi- 
ficio ta bin via bentana. Glas estilo “e 
Glass” ta laga luz visibel drenta pero ta 


blokia e infrared. Diferente experimen- 
to ta mustra cu e ta baha solar radiacion 
den edificio, dus cayente ta drenta cu 
62% menos. Dus un cas hopi mas friu 
di su mes. 


Verf Special 
Loh et al. 2010 di Universidad di Sao 
Paolo a traha un verf innovativo cu pig- 
ment special. 
Su experimentonan a mustra cu un 
edificio cu e verf special aki ta 10 grado 
Celsius menos cayente riba su mes! 
Dus e combinacion di “e Glass”, “Anti- 
Infrared Paint” ya caba lo baha e consu- 
mo di airco masha hopi mes. 
Factornan detaya: 


Den dos rapport of Concerned Scien- 
tists a mustra cu den un area cu hopi solo 
y cu no tin winter, cu un MicroGrid full 
“off-grid” lo ta mas cu factible. 


Esaki debi cu den nos ehempel un grupo 
di 50 cas por cumpra tur cos den bulk, 
den luga di cumpra panel solar y bateria 
pa cada cas. Ta baha gasto di panel y bat- 
eria enormemente. 


Enfin cada cas na Aruba por bira com- 
pletamente sostenible y berde, cual su- 
puestamente ta loke gobierno ta ambi- 
ciona. 

Encuesta di Entrada y Gastonan 2023 - 2024 – Unda mi placa ta bay? 


Oficina Central di Estadistica 
(CBS) ta anuncia e comienso 
di e Encuesta di Entrada y Gas- 
tonan 2023-2024. E encuesta aki 
ta sumamente importante ya cu e 
informacion colecta lo wordo usa 
pa, entre otro, determina e mac- 
uto di compras riba cual CBS ta 
monitorea e prijsnan na Aruba pa 
asina por determina e inflacion. A 
base di e gastonan di tur e hogar- 
nan encuesta, ta calcula tambe e 
peso di cada producto y/of servi- 
cio cumpra. 


E encuesta aki tambe ta duna un bi- 
sta amplio di e entrada y gastonan di 
hogarnan na Aruba y pa es motibo di 
e situacion economico y financiero 
di nos hogarnan. Di e forma aki por 
duna contesta na preguntanan relata 
na e situacion actual di hogarnan na 
Aruba como tambe por haci un cal- 
culacion nobo di bestaansminimum 
na Aruba. 
E preguntanan inclui den e Encuesta 
di Entrada y Gastonan 2023-2024 y 
tambe e forma di conduci e encuesta 
aki ta basa riba standaardnan interna- 
cional prescribi pa Nacionnan Uni. 
Cada producto y servicio cumpra 
door di hogarnan tin nan mesun cod- 
ificacion cu ta facilita e procesamento 
di e datonan y tambe e comparacion 
di datonan riba un nivel internacio- 
nal. 


E encuesta lo cuminsa diaranzon dia 
15 di November 2023 y lo tin un du- 
racion di un aña. Durante e periodo 
di encuesta, CBS tin como meta pa 
entrevista un total di 2000 hogar. 
Pa por logra e meta aki, cada luna 
nos encuestador(a)nan lo aserca 200 
hogar. En total tin 20 encuestador(a) 
cu lo ta na encargo pa conduci e en- 
trevistanan y cada luna nan lo wordo 
asigna un area specifico pa haci e en- 
cuesta. E areanan aki ta parti over di 
full Aruba pa asina por haya un bista 


representativo di tur tipo di hogar cu 
ta residencia den tur area di Aruba. 


E encuesta di Entrada y Gastonan ta 
encera 2 parti: 
Hogarnan participante lo wordo 
puntra pa contesta algun pregun- 
tanan tocante gastonan cu e hogar a 
haci durante e 12 lunanan cu a pasa 
prome cu e encuesta aki. E cuestion- 
ario aki ta digital y lo wordo yena pa e 
encuestador(a) pa medio di un tablet. 


Hogarnan participante lo wordo pidi 
pa yena un Buki di Gastonan Dia- 
rio. Den e buki aki tur gasto di tur 
miembro di e hogar mester wordo 
yena pa un periodo di 2 siman. E 
encuestador(a) lo duna instruccion 
na e hogarnan con pa yena e buki y 
tambe lo asisti den e yenamenato di 
esaki. 


Encuestador(a)nan a haya un training 
extensivo di CBS tocante e metanan 
principal di e Encuesta di Entrada y 
Gastonan 2023-2024, e formulari- 
onan cu mester wordo yena y e pro- 
ceduranan cu tin cu tene na cuenta 
durante di e ehecucion di e encuesta. 
Asina encuestador(a)nan tin tur in- 
formacion cu nan por brinda na hog- 
arnan selecciona. Tur encuestador(a) 
di CBS tin un badge y un uniform 
pa identifica nan mes debidamente. 
Si acaso un encuestador(a) no tin su 
uniform bisti, semper e lo por identi- 
fica su mes cu su badge. 


Ta bon pa tene na cuenta cu pa facilita 
e trabao di colecta e informacion di 
e hogarnan participante, e hogarnan 
por prepara e siguiente informacion: 
E ultimo recibo di awa, coriente, gas 
y telefoon; 


Informacion di hipoteca (si esaki ta 
aplicabel pa e hogar), incluyendo e 
suma ora a ricibi esaki, e suma paga 
na 2022 y e interes paga na 2022; 
Informacion di seguronan cu a wordo 
paga durante di e ultimo aña; 
Informacion di e entrada bruto y net- 
to di e ultimo luna di tur miembro di 
e hogar. 


Oficina Central di Estadistica y tur 
encuestador(a) cu ta traha pa Oficina 
Central di Estadistica ta mara pa ley 
na privacidad di datonan obteni. Ofi- 
cina Central di Estadistica ta garantisa 
e anonimidad di e datonan individual 
di tur esnan cu a participa na e En- 
cuesta di Entrada y Gastonan. E da- 
tonan lo wordo analisa y publica na 
forma agrega for di cual ningun per- 
sona of hogar por wordo distingui. 


E encuesta aki ta sumamente impor- 
tante ya cu a base di e datonan colecta 
ta calcula, entre otro, cu exactitud e 
inflacion, esta e subida of bahada di e 
prijs di productonan y tambe ta haya 
un bista detaya di e entrada y gastonan 
di hogarnan na Aruba. Na banda di 
esaki, hogarnan mes lo beneficia di 
nan participacion na e encuesta ya 
cu nan mes lo haya un bista detaya di 
“Na unda nan placa ta bay”. 


Oficina Central di Estadistica ta pidi 
cooperacion di tur hogar cu wordo 
aserca pa un di nos encuestador(a) 
nan, pa por fabor coopera cu e en- 
cuesta aki. E exito di e encuesta di 
Entrada y Gastonan 2023-2024 ta de- 
pende di e cooperacion di un y tur. 


Pa cualkier pregunta di e Encuesta di 
Entrada y Gastonan 2023-2024, por 
tuma contacto cu Oficina Central 
di Estadistica, durante oranan di ofi- 
cina na 524-7433, y puntra pa cual- 
kier miembro di e team di e encuesta. 
Tambe por manda un e-mail na cbs@ 
setarnet.aw 


Departamento di Salud Publico 
a cuminsa cu su campaña anual 
di vacunacion contra Influenza y 
tambe ta ofrece apart na es cu ta 
desea dentro di e grupo di risico e 
vacuna contra COVID-19 . Esaki 
pa motibo cu COVID-19 igual cu 
Influenza, ta un virus respiratorio 
cu ta sigui ocasiona complicacion 
grave y hasta morto cerca algun 
grupo di risico den nos comuni- 
dad. 


Ciudadanonan cu ta cay bou di grupo 
di risico ta wordo fuertemente con- 
seha pa tuma e vacuna di Influenza 
pero tambe esun di COVID-19 apart 
ta : 
•	 
Adulto	 mayor	 di	 60	 aña	 of	 
mas 
•	 
Clientenan	y	dunadornan	di	 
cuido trahado den casnan y centronan 
di cuido 
•	 
Ciudadano	 entre	 edad	 di	 18	 
cu	59	aña	cu	anualmente	riba	conseho	 
di dokter di cas of specialista ta busca 
nan vacuna di Influenza 
o 
Esaki ta inclui esnan cu obe- 


sidad	(BMI	≥40) 
•	 
Adulto	y	mucha	cuminsando	 
for	 di	 6	 luna	 di	 edad	 cu	 ta	 mental- 
mente incapacita 
•	 
Demas	 dunadornan	 di	 cui- 
do cu tin contacto cu pashent diari- 
amente. 


E grupo di risico cu ta wordo fuerte- 
mente conseha pa tuma unicamente e 
vacuna anual di COVID-19 ta: 
•	 
Adulto	y	mucha	cuminsando	 
for	di	6	luna	te	cu	59	aña	cu	riesgo	 
medico halto (por ehempel es cu ta 
sufri di malesa cu ta debilita nan siste- 
ma	inmunologico) 
•	 
Hende	muhe	na	estado	rond	 
di 22 siman. Pa e miho proteccion ta 
conseha pa vacuna den e di 2 trimes- 
ter di embaraso. 


‘Bedlegerig’ pashent (esnan na cama/ 
inmobil)	na	cas,	cuminsando	for	di	6	 
luna tambe ta bin na remarke pa ricibi 
e vacuna di Influenza y COVID-19 
completamente gratis. Pero tur locual 
ta	necesario	ta	un	prueba	di	AZV	y	un	 
cita cu mester wordo traha na DVG 
via	telefon	5224200. 


Riba	 e	 dianan	 menciona	 aki	 bou,	 
DVG lo ta den diferente bario rond 
Aruba	unda	es	cu	ta	cay	bou	di	grupo	 
di risico aki riba menciona cu ex- 
cepcion di clientenan cu ta biba den 
cas	di	cuido,	dunadornan	di	cuido	y	 
‘bedlegerig’ pashent’ demas grupo di 


risico por yega mas facil cerca nos pa 
busca su vacunanan. 


Ta importante si pa tene na cuenta 
cu algun persona di e grupo di risico 
mester un recept di dokter di cas. Du- 
rante e bishitanan den bario lo tin e 
vacuna di Influenza y tambe esun di 
COVID-19 disponibel pero separa. 
Cada vacuna lo wordo duna apart. 


Comunidad	 general	 entre	 edad	 di	 6	 


luna	cu	59	aña	cu	ta	sano,	y	no	ta	cay	 
bou di grupo di risico no ta bin na re- 
marke na e momentonan aki pa ricibi 
e vacunanan aki. 


Pa mas informacion like nos Face- 
book page Directie Volksgezondheid 
DVG	 Aruba,	 Follow	 nos	 riba	 Insta- 
gram directie_volksgezondheid_aru- 
ba,	 subi	 nos	 website	 www.dvg.aw,	 
yama	nos	na	5224200	of	mail	nos	na	 
servicio@dvg.aw 

Estudio: Hende homber di edad medio tin mas chens pa comete suicidio 


(NLTimes)—Tin 14.4 biaha mas 
suicidio entre hende homber di 
edad medio bibando nan so cu tin 
problemanan di salud mental y ta 
ricibi beneficio di descapacidad 
compara cu otro hende homber 
di edad medio. Esaki a ser reporta 
pa 113 Suicide Prevention despu- 
es di un estudio den colaboracion 
cu e Trimbos Institute. Ademas, 
e investigadonan a subraya cu e 
taboo rondonando salud mental 
y suicidio entre hende homber 
mester kibra. 


Cuatro di dies hende cu muri pa sui- 
cidio	 na	 Hulanda	 ta	 hombernan	 di	 
edad medio. “Esaki ta haci homber- 
nan di edad medio e grupo mas gran- 


di	den	cu	riesgo	di	suicidio	na	Hulan- 
da,”	segun	113	Suicide	Prevention. 


E	estudio	a	uza	data	for	di	CBS	Hu- 
landes,	e	institutonan	di	GGZ	y	en- 
cuestanan completa pa famianan 
envolvi.	 For	 di	 2013	 pa	 2021,	 6,656	 
hende	homber	entre	e	edadnan	di	40	 
pa	70	aña	ta	muri	di	suicidio	na	Hu- 
landa. 


Dentro	di	e	grupo	aki,	e	factor	mas	 
importante ta cu hende homber cu 
tin	problemanan	di	salud	mental,	cu	 
ta	 ricibi	 beneficio	 di	 descapacidad,	 
desempleo	of	social,	ta	soltero,	viudo	 
of	divorcia,	tin	problemanan	di	salud	 
fisico of tin salario abao. Ora varios 
factor	bin	hunto,	e	riesgo	di	suicidio	 
por aumenta significantemente. 


Sinembargo,	e	estudio	tambe	ta	mus- 
tra	 cu	 rond	 41%	 di	 hende	 homber	 
cu	ta	muri	pa	suicidio	tabata	emplea,	 
segun	 113	 Suicide	 Prevention.	 Un	 
cantidad halto di suicidionan entre 
hende homber di edad medio a ser 
registra den e sectornan di transporte 
y	 deposito,	 rental	 y	 otro	 servicio	 di	 
empresa en particularmente. 


For di e encuestanan completa pa so- 
brevivientenan,	ta	claro	cu	e	homber	 
cu a comete suicidio frecuentemente 
no a mira un salida pasobra nan ta- 
bata	 preocupa	 tocante	 nan	 finanzas,	 
nan	relacion,	nan	famia,	of	problema	 
fisico.	Algun	no	a	busca	ayudo	pa	nan	 
problema pasobra esaki tabata taboo 
of nan no tabata kier ta dependi- 
ente riba otro. Problema psicologico 
manera	 malesa	 mental,	 adiccion	 of	 
consecuencianan emocional debi na 
experencianan traumatico durante 
infancia of morto tambe por hunga 
un rol den suicidionan entre e hende 
hombernan	 aki,	 segun	 famianan	 ta	 
bisa. 


Vacuna di Influenza y COVID-19 ta unicamente pa grupo di risico 


DVG: Na e momento aki 

PAR ta haci yamado pa pordona e huur atrasa di Otrobanda Community 
Center 


(CuraçaoChronicle) 
- 
Partido 
den 
oposicion 
PAR ta halando atencion 
na e situacion di Sentro 
Bario Otrobanda (SBO) 
den un mocion. E parti- 
do kier pa e gobierno por 
yega un acuerdo cu e fun- 
dacion di vivienda social 
Fundashon Kas Popular 
(FKP) pa pordona e huur, 
permitiendo e centro per- 
manece na su localidad 
actual. 


E mocion aki cu e partido kier 
presenta ta cu e centro di co- 
munidad a tin varios dialogo 
cu FKP. Segun PAR, SBO no 
ta participa den actividadnan 
pa genera ingreso, cual ta haci 
e fundashon incapas di por 


paga un huur. SBO ta debe 
FKP 23 aña di huur cu no a 
ser paga. Den aña 1992, SBO 
y FKP a drenta un acuerdo 
pa e propiedad. SBO mester 
a paga FKP 2,800 florin di 
huur pa luna. Sinembargo, 
nunca SBO a paga huur y no 
a inclui e acuerdo aki den su 
recordnan. 


Den februari di aña 2023, 
FKP a manda SBO un exi- 
gencia pa e cantidad di huur 
cu debe, cual actualmente ta 
na 770,000 florin. Mirando 
cu SBO no a paga e huur 
aki, FKP a hiba SBO corte 
pa asina por termina e huur 
di e edificio, instrui SBO sali 
for di esaki dentro di 6 luna 
y paga e suma cu ta debe te 


awo. E corte a determina cu 
FKP por colecta solamente e 
debe di e ultimo 5 aña, cual 
ta reduci e debe cu mas di 
600,000 florin. Sinembargo, 
SBO mester cubri FKP su 
costonan legal. 


Si nan ricibi e instruccion pa 
sali for di e edificio, SBO no 
lo por sigui cu su actividad- 
nan. Pa e motibo aki e organi- 
sacion a apela na e gobierno 
tuma e situacion aki na serio 
y traha den direccion na un 
solucion. Segun e organisa- 
cion, e centro di comunidad 
na Otrobanda ta e unico cu 
mester paga huur, mientras 
cu otro centronan pa e comu- 
nidad riba e isla ta localisa den 
edificionan cu ta pertenece na 


e gobierno. 


E mocion di PAR aparente- 


mente no a ser adopta te ai- 
nda. 


Droga, Arma y peper contamina a ser haya riba barco Venezolano 


(CuraçaoChronicle) 
- 
Autoridadnan di aduana 
a haci un descubrimento 
remarcabel recientemente 
riba un barco di fruta 
Venezolano. Ademas di e 
carga di carbon, oficialnan 
di aduana a haya droga, 
armanan y municion riba 
Expomar. 


Esakinan a keda confisca. 
E 
capitan 
di 
e 
boto 
tambe a keda deteni y ta 
considera 
responsabel 
pa 
e cargamento aki. Aduana 
y 
representantenan 
di 
e 
ministerio 
di 
economia 


(MEO) tambe a descubri 
un cargamento cu tabatin 
peper 
berde 
contamina. 
Segun e Ministerio di Salud 
Publico (GMN), e pepernan 
Venezolano a ser infecta cu 
varios malesa y peste. 


Instruccionnan inmediato a 
ser duna na e empleadonan 
encarga pa destrui e mas 
di 300 kilogram di peper. 
Berduranan contamina no 
ta solamente causa daño na 
salud sino tambe nan por yega 
na perdida di productividad 
na e agricultornan local. 
Ademas, e importador no 


tabatin un permiso pa por 
bende e berduranan aki. 


Tambe ta di nota cu e 
autoridadnan 
Venezolano 
a 
otorga 
un 
certificado 
phytosanitario pa e pepernan. 
E 
certificado 
aki 
mester 
keda otorga solamente ora 
ta cumpli tur condicion, 
incluyendo un inspeccion di 
e cargamento en cuestion. 
Esaki ta trece dilanti sospecha 
tocante e certificado aki 
mirando cu e cargamento 
claramente no ta cumpli cu 
tur condicion. 


Fiscal publico ta exigi sentencia den prizon y prohibicion di stuur den 
accident di trafico fatal 


(CuraçaoChronicle) 
- 
riba diaranson, Fiscal Pu- 
blico a exigi un servicio di 
comunidad di 240 ora y un 
prohibicion di 2 aña con- 
tra e chauffeur involucra 
den e accident fatal cu a 
tuma luga den trafico na 
augustus. 


Dos persona cu ta traha riba 
caya a perde nan bida den 
un accident cu a tuma luga 
na 
Schottegatweg-Noord 
despues di a ricibi golpi na 
un velocidad di por lo me- 
nos 120 kilometer pa ora, 
causando cu e chauffeur a 
perde control di e vehiculo. 
E chauffeur su abogado a 
exigi pa retira e cargonan, ar- 
gumentando cu e borchinan 
pa informa cu ta ehecutando 
trabao riba e caya no tabata 
bon poni. 

Kick Out Zwarte Piet: situacion insigur debi na accion laat di parti polis na 
De Lier 


(NLTimeS)—Polis 
Hu- 
landes a laga demasiado 
espacio pa e apoyadonan 
di e Pietnan cu cara pinta 
preto na e parada di Sin- 
terklaas na De Lier diasa- 
bra, lagando nan pa ataca 
e demostradonan di Kico 
Out Zwarte Piet (KOZP) 
di cerca. Polis tambe a in- 
terveni demasiado laat, 
creando 
un 
situacion 
peligroso, segun e grupo 
di accion a reacciona. “E 
derechonan di KOZP pa 
demostra no a ser proteha 
pa di hopi biaha caba.” 


KOZP a protesta na e pueblo 
na Zuid-Holland contra e 
aparencia di Zwarte Piet cu a 
tuma parti den e parada. Al- 
gun a bisti completamente 
den preto. E oponentenan di 


KOZP a tira webo, klapchi 
y bleki na e demostradonan. 
Ademas, un bom di huma 
tambe a ser tira. E polis a cas- 
tiga e atacadonan cu baston y 
a detene nuebe hende den e 
vecindario di e parada. 


Como resultado, e alcalde 
di e municipio di Westland, 
Bouke Arends, a publica un 
decreto di emergencia pa e 
yegada di Sinterklaas na De 
Lier, segun NU.nl. un de- 
creto di emergencia ta per- 
miti pa autoridadnan tuma 
accionnan mas streng contra 
hendenan cu ta causa stro- 
bamento bao ley normal, 
manera evacuando cayanan 
of prohibi cierto reunionnan, 
manera NU.nl a skirbi. 


“Ta claro cu e agresion di e 


publico y e metodo di e polis 
por a resulta den consecuen- 
cianan catastrofico,” e grupo 
di accion a splica. “Nos a sca- 
pa cu miedo, pero e klapchi- 
nan, flares y bomnan di huma 
por a causa hopi mas daño.” 
Segun KOZP, un activista a 
sufri di heridanan menor. 


E grupo di accion tambe ta 
sinti limita den su derecho pa 
demostra. E ruta di e parada 
a cambia na ultimo momento 
den un manera cu tabata pasa 
banda di e demostracion mas. 
Como resultado, KOZP, “por 
solamente hiba nan mensahe 
na polis, polisnan di protesta 
y demostradonan violento,” e 
grupo ta argumenta. 


Ademas, KOZP tambe tabata 
“rabia” cu e reaccion di Al- 


calde Arends di Westland, e 
municipio di cual De Lier ta 
pertenece. Arends a bisa cu e 
parada a sigui “sin strobam- 
ento serio.” 


E Inspectorado di Husticia 
y Seguridad a conclui recien 


den un rapport cu e polis na 
Staphorst no a proteha e de- 
mostradonan di KOZP adec- 
uadamente aña pasa ora nan 
a ser ataca pa oponentenan 
durante un procesion di Sin- 
terklaas. 


Hopi partido ta firma “Acuerdo di Regenboog” apoyando derechonan di 
LGBTQ+ 


(NLTimes)—Varios parti- 
do a firma e yamado “Acu- 
erdo di Regenboog” den e 
Media Park na Hilversum, 
den cual nan ta haci vari- 
os promesa pa emancipa 
e 
comunidad 
LGBTQ- 
IA+. Esaki ta inclui VVD, 
GroenLinks-PvdA, 
D66, 
CDA, Partij voor de Di- 
eren, SP, Volt, y BIJ1. 


Un di e partidonan mas gran- 
di den e encuestanan, NSC, 
PVV y BBB no tabata presen- 
ta diasabra. E iniciado COC 
Netherlands a reporta cu e 
partidonan Nieuw Sociaal 
Contract di Pieter Omtzigt 
y BoerBurgerBeweging di 
Caroline van der Plas a indica 
cu nan no lo firma e acuerdo. 


Esaki ta di cuatro biaha cu 
COC a firma un acuerdo di 
regenboog cu partidonan na- 
cional. E prome biaha tabata 
na 2012. Entre otro cosnan, 
e partidonan a priminti pa 
tuma accion contra descrimi- 
nacion, sea esaki ta basa riba 
orientacion sexual, genero of 
color di cuero. 


E acuerdo tambe tabata to- 
cante e introduccion di un 
politica di emancipacion pa e 
comunidad LGBTQIA+, un 
prohibicion riba intentonan 
di conversion riba LGBTQ- 
IA+ pa “sana” esnan envolvi, 
tambe como e introduc- 
cion di verlof pa transicion 
pa hendenan transgenero y 
e eliminacion di listanan di 
espera pa cuido transgenero, 
segun COC Netherlands. 


E firmantenan kier pinaltinan 
legal mas halto den casonan 
di violencia. E cantidad di in- 
vestigadonan di descrimina- 
cion mester ser aumenta for 
di cuatro pa 40, y shelternan 
di asilo pa inmigrantenan ile- 
gal mester ser haci mas safe. 
Scolnan tambe mester paga 
tino na e asunto. E nuebe 
partidonan kier pa scolnan 
stop di rekeri declaracionnan 
di identidad. Den e manera 
aki, studiantenan of nan may- 
ornan por adapta un filosofia 
den bisa y, por ehempel, dis- 
tancia nan mes for di homo- 
sexualidad. 

Jaiver Milei ta gana Argentina su presidencia den medio di malcontento 
cu economia 


(AP) - Populista Derechista Ja- 
vier Milei lo bira e proximo presi- 
dente di Argentina despues di 
priminti un cambio dramatico 
den e estado pa yuda den medio 
di malcontento profundo causa 
pa inflacion sumamente halto y 
pobresa den aumento. 


Cu 97.6 porciento di voto den diado- 
mingo su careda presidencial, Milei 
tabatin 55.8 porciento di e votonan y 
Minister di Economia Sergio Massa 
44.2 porciento, segun Argentina su 


autoridad electoral. Presumiendo e 
margen aki, esaki ta un victoria mas 
grandi di loke e a premira y esun ams 
amplio desde Argentina su regreso di 
democracia na aña 1983. Den e cay- 
anan di Buenos Aires, chauffeurnan 
tabata pita y hopi a subi caya pa cel- 
ebra e victoria. Pafo di e cede di Milei 
su partido, un hotel na Buenos Aires, 
e sostenedornan tabata den euforia. 


Massa, di e partido den mando Per- 
onist, a concede e derota y a felicita 
Milei, ken ta describi su mes como 


un anarco-capitalisa cu a ricibi hopi 
comparacion cu e ex president Meri- 
cano Donald Trump. “Argentinonan a 
scoge otro caminda,” Massa a expresa 
den su speech. “Cuminsando for di 
mañan, garantisa e funcionnan po- 
litico, social y economico ta e respon- 
sabilidad di e president nobo. Mi ta 
spera e haci esaki.” 


Cu Milei su victoria, e pais lo drenta 
un mando derechista y lo empodera 
un autoridad cu a cuminsa riba televi- 


sion criticando politica. 


Inflacion na Argentina a subi riba 140 
porciento y pobresa a empeora mien- 
tras cu Massa a mantene su posicion. 
Milei a propone pa corta e tamaño di 
e estado y cuminsa disminui infla- 
cion, mientras e minister di gobierno 
na ken e tabata den contra a adverti 
pueblo tocante e impactonan nega- 
tivo di e politicanan aki. E eleccion a 
forsa varios dicidi cual di nan dos nan 
ta considera e opcion menos malo 


Candelanan na Brazil ta menasa bestianan, casnan y matanan den e 
teranan tropical mas grandi den mundo 


(AP) - Bomberonan na Brazil su 
Pantanal anteriormente e luna 
aki a celebra e fin di e temporada 
di candela riba Facebook bisan- 
do dia 7 di november cu e “ta un 
alivio pa tur hende cu ta biba den 
e region.” 


Aparentemente 
a 
canta 
victoria 
mucho trempan. Den e prome dos 
simannan di november, candelanan 
causa pa tempo seco y sumamente 
cayente a destrui casi 770,000 hectar 
di e parti tropical mas grandi den 


mundo na e pais, segun figuranan 
preliminar di Federal University of 
Rio de Janeiro a demostra. Esaki ta 
responsabel pa 65 porciento di e daño 
causa pa candelanan den e region e 
aña aki. 


Brazil su National Institute for Space 
Research, un agencia federal, a detec- 
ta 3,380 candela den Pantanal den e 
prome 17 dia di november, compara 
cu solamente 69 den e mesun periodo 
aña pasa ademas di un temporada an- 
terior cu ta bay mas leu di recordnan 


mas leu cu 1998. Pantanal tin miles di 
especie di mata y bestia segun World 
Wildlife Fund. Durante e temporada 
di yobida, riunan ta inunda e tera y ta 
haci esaki accesibel via boto of avion 
solamente. Den e temporada seco, e 
fanaticonan di bida salbahe ta core 
bay mira e jaguarnan ta drumi riba e 
riunan conhuntamente cu e caiman- 
nan y capybara. 


“Si esaki sigui tur aña, nos no lo tin 
Jaguar mas, nan lo bay, nan lo haya un 
manera di mesun manera cu e hende- 
nan ta core bay ciudad,” Leonisio da 


Silva, residente di 53 aña di e parke a 
bisa. “E ta bay caba.” 


Jaguar den e parke, cual ta cubri mas 
di 1,000 kilometer cuadra ta custuma 
na observacion di ser humano y ta un 
parti top di ecoturismo pa mas di 15 
aña. Nan preservacion y esun di nan 
habitat natural ta esencial den e re- 
gion. 


Bomberonan y autoridadnan den e 
region Pantanal tambe ta enfrenta un 
pesadilla di logistica. 

Merca ta yama Nicaragua su decision di sali for di Organization of American 
States un “paso leu di democracia” 


(AP) - Merca su State Depart- 
ment a yama Nicaragua su retiro 
formal for di Organization of 
American States riba diadomingo 
“otro stap leu for di democracia.” 


E curpa regional conoci pa su incial- 
nan OAS tin hopi tempo ta critica e 
violacionnan di derechonan bao pres- 
ident di Nicaragua Daniel Ortega. 
Ortega, ken ta goberna conhunta- 
mente cu su casa, Vice Presidente Ro- 


sario Murillo, a rechasa e criticanan 
aki y a cuminsa e proceso di sali for di 
OAS den november di aña 2021. 


“Ortega/Murillo su regimen su retiro 
for di OAS ta otro paso cu ta tuma den 
direccion contrario di Nicaragua y ta 
isola e pais aun mas for di e comu- 
nidad internacional,” vocero di U.S 
State Department Matthew Miller a 
skirbi riba X, e plataforma di rednan 
social anteriormente conoci como 


Twitter. Ni Ortega ni e gobierno a 
duna comentario riba diadomingo. 


OAS a bisa cu nan lo continua cu 
monitor di cerca Nicaragua su de- 
mocracia y record di derechonan hu- 
mano hasta despues di e pais su salida 
for di e grupo, na cual e tabata forma 
parti desde aña 1950. Segun un reso- 
lucion aproba pa e conseho perman- 
ente di OAS anteriormente e luna aki, 
OAS lo “sigui presta atencion special 
na e situacion den Nicaragua” y lo 
purba promove respet pa derechonan 


humano y e libertadnan fundamental 
na e pais. 


Arturo McFields, Nicaragua su repre- 
sentante pa OAS te ora cu el a denun- 
cia Ortega y Murillo publicamente 
den aña 2022, a bisa anteriormente 
e luna aki cu Nicaragua su retiro por 
ta un golpi “sumamente pisa na e lu- 
cha pa democracia y defensa di dere- 
chonan humano.” Sinembargo el a 
ser encurasha pa e resolucion di OAS 
pa sigui monitor e pais. 


Fiscalnan Guatemalteco ta pidi pa kita inmunidad di President elegi 
Bernardo Arevalo 


(AP) - Guatemala su oficina di 
Procurador General a formal- 
mente pidi diabierna pa retira e 
President elegi Bernardo Arevalo 
y otronan su inmunidad pa asina 
nan por investiga su persona pa 
aparentemente encurasha ocu- 
pacion di studiante den e pais su 
unico universidad publico. 


Fiscal di Herencia Cultural Angel 
Saul Sanchez a anuncia diahuebs cu e 
tin plan di haci e peticion mientras cu 
agentenan federal a ehecuta buskeda 


y kier a aresta decenas di miembro di 
Arevalo su partido. E anuncio aki a 
trece un ola di critica for di dentro y 
fuera di Guatemala. 


Sanchez formalmente a pidi pa e in- 
munidad ser retira pa Arevalo, Vice 
President elegi Karin Herrera, 3 au- 
toridad y un diputado for di e partido. 
Kitando e inmunidad for di nan e 
fiscalnan lo por persigui un investiga- 
cion formal. 


Entre e crimennan cu fiscalnan kier 


pone den contra di Arevalo y otronan 
den e caso nobo ta explotacion di bi- 
enes cultural, eherce influencia y aso- 
ciacion ilegal. Den april di aña 2022, 
studiantenan a tuma over San Car- 
los University, Guatemala su unico 
universidad publico despues di loke 
nan a considera un eleccion fraudu- 
lento di e scol su rector nobo Walter 
Mazariegos. Nan a bisa cu durante e 
voto di e studiantenan, facultad y ad- 
ministradornan, Mazariego a permiti 
solamente esunnan cu lo vota pa su 
persona otorga nan votacion. 


U.S State Department a snaciona 
Mazariego pa a sofoca e procesonan 


democratico y tuma e posicion di rec- 
tor despues di loke a considera un 
proceso fraudulento. E studiantenan 
no a para te cu juni di e aña aki. 


Anteriormente e aña aki ora cu Are- 
valo aparentemente a publica pa- 
labranan pa encurasha y sostene e 
studiantenan den protesta riba red- 
nan social, e no tabata den e comb- 
ersacion ni tampoco den e careda pa 
Guatemala su presidencia. Diahuebs 
su anuncio a ser condena pa e gobi- 
erno Mericano, Secretario General, 
Organization of American Estates y 
otro observadornan internacional. 

Taylor Swift ta pospone show na Rio de Janeiro despues di fayecimento di 
fanatico durante concierto 


(AP) - Taylor Swift a 
pospone e concierto di 
Eras Tour na Rio de Ja- 
neiro 
diasabra 
despues 
cu un fanatico di 23 aña 
a fayece durante su con- 
cierto riba diabierna ano- 
chi, segun un mensahe cu 
e cantante a publica riba 
su Instragram. 


Swift a publica riba us Insta- 
gram expresando “mi ta skir- 
bi esaki for di mi camber di 
bisti den e stadion. E decision 
a keda tuma pa pospone awe 
su show a causa di e temper- 
aturanan extremo aki na Rio. 
E siguridad y bienestar di mi 
fanaticonan, otro artistanan 
y empleadonan semper a y 
semper lo ta na prome luga.” 


E causa di morto di Aña Clara 
Benevides Machado, e hoben 
cu a pidi atencion medico 
na Nilton Santos Olympic 
Stadium durante diabierna 
su show, te ainda no a keda 
anuncia formalmente. E ofi- 
cina di Ministerio Publico 
(OM) a habri un investiga- 
cion criminal y a bisa cu Ben- 
evides su curpa ta bao exami- 
nacion. Benevides su morto a 
tuma varios persona na Brazil 
por sorpresa y a impacta nan. 
El a tuma su prome biahe den 
su bida na Rio pa mira su ar- 
tista faborito. Tambe el a crea 


un grupo di WhatsApp pa 
mantene su famia actualisa, 
mandando potret y video di 
cada cos cu e tabata haci, se- 
gun e miembronan di e famia 
a conta noticiero online G1. 


Fanaticonan y politiconan 
a reacciona cu rabia na su 
morto, speculando cu esaki ta 
relaciona na e calor extremo. 
Otronan cu a bay e conci- 
erto a keha cu nan no tabata 
permiti drenta cu awa den e 
stadion apesar di e temper- 
aturanan. Mientras e temper- 
aturanan a sigui aumenta riba 
diasabra cu dos show mas na 
e tempo ey, e autoridadnan 
federal a anuncia cu awa gra- 
tis lo ta disponibel na conci- 
ertonan y otro conciertonan y 
eventonan grandi. 


E organisador di e evento, 
Time4Fun a bisa cu e para- 
mediconan a atende Benevi- 
des despues cu el a reporta cu 
e no ta sinti bon. El a ser hiba 
un centro di prome auxilio y 
despues hospital, unda un ora 
despues el a fayece. 


Durante e show, Swift a pone 
un pausa na su concierto y a 
pidi for di stage pa hiba awa 
na un grupo di persona cu a 
logra hala su atencion, pa me- 
dio di skirbi riba nan telefon 
cu nan tabatin mester di awa. 

Sean “Diddy” Combs y cantante Cassie a cera un areglo den caso di abuso 
un dia despues cu a entrega e caso 


(AP)—Un caso lanta pa cantante 
Cassie cu a contene acusacionnan 
di abuso pa productor di musica 
Sean “Diddy” Combs a ser aregla, 
segun ambos artistanan a anun- 
cia diabierna, un dia despues cu e 
caso a ser entrega na corte. 


E aregla a ser anuncia den un de- 
claracion manda pa abogado Douglas 
Wigdor, ken ta representa Cassie, di 
cual su nomber completo ta Casandra 
Ventura. E declaracion a bisa cu nan a 
yega na un areglo “pa nan satisfaccion 
mutual” diabierna anochi, pero no a 
comparti e terminonan di e areglo y 
ningun otro declaracion a ser publica 
cu no a bin for di Ventura, Combs y 
Wigdor den e e-mail distribui pa e 
abogado. 


Den su declaracion, Ventura a bisa: 
“Mi a dicidi pa resolve e asunto aki 
amicablemente riba terminonan di 
cual mi tin algun nivel di control. Mi 
kier gradici mi famia, fanaticonan y 
abogadonan pa nan apoyo.” 


Combs a bisa: “Nos a dicidi pa re- 
solve e asunto amicablemente. Mi ta 
desea Cassie y su famia tur cos bon.” 


Ben Brafman, un abogado pa Combs, 
no a responde di biaha na un men- 
sahe puntrando pa comentario. Dia- 
huebs, el a bisa den un declaracion cu 
Combs “ta nenga” e acusacionnan. 
Esaki ta bisa cu Combs a trece e can- 
tante den su “estilo di bida ostentosa 
y yena cu droga” net despues cu el a 
conoce y a cera contract na su com- 
pania na 2005, ora e tabatin 19 aña y e 
productor 37. 


Ventura, ken awo ta 37, a bisa cu 
Combs (54) a cuminsa un patronchi 
di abuso ora nan relacion a cuminsa 
na 2007. E caso ta alega cu Combs 
a haci Ventura victima di abusonan 
fisico “cruel”, durante cual el a dal, 
scop y trapa e cantante. E caso a bisa 
tambe cu Combs a dun’e droga y a 
fors’e pa tin relacion sexual cu otro 
homber mientras e tabata masturba y 
filma nan. 


Segun e caso, mientras Ventura tabata 
purbando di kibra e relacion na 2018, 
Combs a fors’e den su cas na Los An- 
geles y a abusa di dje sexualmente. AP 
normalmente no ta nombra hende cu 
a bisa nan a ser abusa sexualmente cu 
e excepcion si nan bin dilanti publica- 
mente manera Ventura a haci. 


E declaracion di Brafman diahuebs a 
bisa cu Ventura a demanda durante 
e ultimo seis lunanan 30 miyon dol- 
lar mientras cu e tabata menasa di 
skirbi un buki tocante su relacion cu 
Combs. E abogado a bisa cu e deman- 
danan a ser rechasa como “blackmail”. 


Ventura a retira su menasa prome cu 
el a entrega un caso “yena cu menti- 


ranan extremo, diseña pa daña e rep- 
utacion di Combs y buscando pago,” 
Brafman a bisa. Widgor a responde 
diahuebs bisando cu Combs a of- 
rece e cantante un suma di “8 figura 
pa silenci’e” y preveni cu e caso ser 
entrega. “El a rechasa su esfuerso y a 
dicidi pa duna un bos na tur hende 
muhe cu ta sufriendo den silencio,” 
Wigdor a bisa. 

Skirbi pa Ruthy”Lady Ruth” Vrieswijk-Bergen 
Sabiduria den nos alegria 


Nos curason ta dirigi nos 
awe, pa un capitulo mas 
di e tema “Siman di buki 
2023”. Lesamento cu ta 
asina 
importante. 
Nos 
lenga materno cu ta asina 
importante. Pero tambe 
otro idiomanan ta impor- 
tante, den nos “verdere 
studie” den exterior. 


Con cu bo mir’e of bir’e, tur 
esakinan ta importante pa 
nos crecemento y bira mas 
sabi. Nos sa kico ta pasando 
rond di nos, pasobra nos por 
lesa. Ki dushi tawata pa a haci 
algun “yells” cu e chikitin- 
nan den Kleuter y Eerste Klas 
na tur di e scolnan cu a toca 
Lady Ruth “Tanchi Ruthy” pa 
bishita. E tema di e storia cu 
Tanchi Ruthy a conta: “Rene 
su dushi wega”, tin di haber 
cu limpieza; tene cas, camber, 
cura, Aruba, scol etc. limpi y 
pa no tira sushi abao. 


Un di nos rima yellnan cu 
nos a siña nos muchanan du- 
rante e dushi siman di Siman 
di buki tawata: “Piki piki piki 
sushi, Aruba limpi ta mas du- 
shi.” Nos ta hinca nos mesun 
melodia y zjeito den dje. Of 
esun cu nos ta pidi tur mucha 
draai mira nan juffrouw den 
su cara y move e wijsvinger 
poco poco di links pa re- 
chts, di links pa rechts y bisa: 
“No rabia cu nos, juffrouw. 
Nos no ta tira sushi abao”. 
Ta dushi ambiente so tawata 
reina den cada klas na unda 
Tanchi Ruthy a bay conta e 
storia Rene su dushi wega. 
E scolnan cu Tanchi Ruthy 
a bishita ta Scol Preparatorio 
Prome Paso, Maria School, 
Mon Plaisir Basisschool, An- 
glo Kleuterschool, Scol Pre- 
paratorio Washington, Cole- 
gio Pastoor Kranwinkel, Scol 
Preparatorio 
nos 
Paraiso, 
Scol Preparatorio Cacique 
Aterima, Colegio San Hose y 
Imelda Kleuterschool. 


Tin bes un klas di binti pico 
mucha, tin bes dos klas hunto 
di casi 50 mucha y un biaha 
hasta henter e scol. Ta bon 
mes tawatin un microfon y 
speaker chikito na e Kleuter- 
school aki, cu a yuda, pasobra 
asina tawata imposibel di lesa 
storia cu grito pa tur mucha 
tende, pasobra, mucha ta mu- 
cha y no ta tur por sinta keto 
cu boca cera pa scucha. Cada 
scol a ricibi Tanchi Ruthy cu 
amor y cariño y na final ora 
cla pa bay e siguiente scol, 
Tanchi Ruthy tawata haya 
un regalito, un cariño bunita 
y dushi di e klas na unda el 
a caba di conta storia. Nan 


a aprecia y haya nos presen- 
tacion hopi leuk! Y nos a 
aprecia nan bunita atencion! 
Tawatin un pauze entre e 
scolnan y Tanchi Ruthy por 
a bay dal un kopie koffie cu 
su begeleider di e dia ey y 
despues di mei ora asina subi 
auto pa bay e siguiente scol. 
Nos tawata conta storia por 
bisa di 8or di mainta te 12or 
di merdia nan ey. Na tur scol 
nan a ofrece algo di bebe, sea 
friu of cayente y na un di e 
scolnan hasta a haya un dushi 
pida pandushi y dushi snacks 


cayente come. 


Locual a capta Tanchi Ruthy 
su atencion, tur scol tawata 
limpi limpi y bon organisa, 
na ordo y cu hopi disciplina. 
Su respet pa e maestro y mae- 
stranan di scol a bay top, pa 
nan bon trabaonan cu nan ta 
eherciendo. Ta tin algun juf- 
frouw cu por a domina nan 
klas un crenchi mas mihor 
cu otro, pero, all in all, petje 
af! Bo por a sinti e amor cu 
nan tin pa nan trabao diario 
di yuda educa y forma nos 


muchanan di awendia, cu no 
ta asina facil. 


Tanchi Ruthy ta gradici tur 
di BNA y di e Comissie KBF 
Aruba, tur cu tin algo di haber 
cu e bunita proyecto aki pa 
stimula lesamento bou di nos 
muchanan, danki danki ma- 
sha danki! 
Den nos relato di siman pasa 
ya nos a menciona e patrici- 
nadornan caba. Nan tambe 
ta yuda den esaki cu curason 
. Danki na BNA y Commis- 
sie KBF Aruba pa nan pasen- 
shi y pa kere den Lady Ruth 


“Tanchi Ruthy”pa a dun’e 
e bunita oportunidad di a 
haci algo bon y dushi pa nos 
muchanan. Keda pendiente 
pa e publicacion den futuro 
cercano di su buki “Rene su 
dushi wega”, cu ya varios di 
e juffrouwnan a pidi p’e. Un 
“bearhug” grandi, diki y gor- 
do pa boso tur! 
Sin lubida tur e coleganan 
autor y tur begeleider! Y asi- 
na Lady Ruth ta conclui su di 
tres relato cu a trata e siman 
di buki 2023 cu tema “Mi 
buki Mi cas” cu tawata un 
exito rotundo! 

Accidente pa falta di preferencia na crusada, ningun di 2 chauffeur por a 
mustra rijbewijs 


Diabierna atardi a drenta 
informe di un accidente 
na e crusada Weststraat/ 
Koninstraat. 
Aki ta trata di un accidente pa 
falta di preferencia y esaki a 
bini a causa di cu ningun di 2 
por a mustra un rijbewijs va- 
lido. Afortunadamente nin- 
gun hende a resulta herida. 


Auto a cay den grepel y dal den un mata na 
Sabana Liber 


Diabierna atardi a drenta 
informe di un accidente 
na Sabana Liber. Mesora 
a dirigi un patruya na e 


sitio. 


Na yegada di e patruya a bin 
compronde cu un chauffeur 


lo a cay den e grepel y a dal 
den un mata. Afortunada- 
mente ningun persona a re- 
sulta herida. 


Polis a atende cu un dama 
chauffeur cu tabata tira un 
contrabando memey camin- 
da para dilanti parlamento! 


Diasabra madruga a dren- 
ta informe di cu lo tin un 
auto Kia Picanto blauw 
para memey caminda di- 
lanti parlamento, mesora 
a dirigi un patruya na e 
sitio. 


Na yegada di e patruya me- 
sora esaki a primi trot y sali 
bay direccion pariba y polis a 


bay su tras y a logra para esaki 
dilanti Talk of the Town pa 
atende cune. E dama a ad- 
miti cu e tabata tirando un 
contrabando ey pero polis a 
bis’e pero memey caminda y 
el a contesta DESESPERA- 
CION! Polis a tuma su da- 
tosnan y a hala su atencion 
pa su mesun seguridad y di 
otronan. 


Polis a bay Alhambra Casino 
pa un auto sospechoso para 
patras 


Diasabra madruga a dren- 
ta informe di cu tin un 
auto sospechoso para pa- 
tras di Alhambra Casino, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata di 
un persona cu a bin busca un 
empleado cu ta caba di traha. 
Polis a sigui cu su patruyahe. 


Polis a para un dama coriendo un 
convertible den un forma iresponsabel riba 


Diasabra 
madruga 
du- 
rante patruya polis a para 
un auto coriendo den un 
forma iresponsabel, me- 


sora nan a par’e y atende 
cune pa su comportacion 
den trafico. 


Despues di esey e por a sigui 
cu su patruya. 

Auto intencionalmente cendi na candela 


Diasabra mey anochi a 
drenta informe di cu tin 
un auto na candela na 
Tarabana 
Residences, 
mesora a dirigi tanto po- 
lis como bomberonan na 
e sitio. 


Na yegada di e patruya a 
bin compronde cu aki ta 
trata di un auto cual lo ta 
full na candela. Na yegada 
di bombero mesora a cum- 
insa cu un combate fuerte 
y directo pa a logra paga e 
candela rapidamente. Segun 
e bomberonan e auto a ser 
pega na candela intenciona- 
lmente. 


Homber a yega laat y a laga 
tur cos habri, y ladron a bay 
cu tur su hermentnan 


Diasabra mainta tempran 
a drenta informe di un 
caso di ladronicia na un 
apartamento na Caya G.F. 
“Betico” Croes, mesora a 
dirigi un patruya na e si- 
tio. 


Na yegada di e patruya a bin 


compronde cu aki ta trata di 
un caso unda cu e victima 
a yega su cas pero no a lock 
nada y mainta a bin descubri 
cu nan a bay cu tur su her- 
mentnan di trabao. Polis a 
tuma e keho di e caso di la- 
dronicia aki. 


Na un carwash na Bubali un dama a mira 
un brommer mescos cu nan lo a horta for di 
dje 6 luna pasa 


Diasabra atardi a drenta 
informe di cu tin un brom- 
mer parecido na esun cu 
nan a horta for di dje y a 
avisa polis. 


Na yegada di polis algun di 
e personanan a bandona e 
sitio y esey a crea e impre- 
sion sospechoso. En berdad 
e brommernan ta mescos 
pero e doño di e carwash a 
bin cu e papelnan y e regis- 
tro di cu e brommer ta di dje. 
Di tur forma polis a confisca 
e brommer y a bay warda di 
polis cune y a bisa e doño 
pa presenta cu tur e docu- 
mentonan na warda di polis 
na Shaba pa asina debolbe 
su brommer. Pa falta di un 
documento polis no a lag’e 
bay cu e brommer pasobra 


tabata falta e comprobante 
di seguro. E doño a keda di 
busca esaki y trece pa polis. 
E homber a keda hopi rabia 


ya cu e accion aki cu hopi 
patruya a crea un mal impre- 
sion di su negoshi. 


Polis di e unidad K9 a 
captura un sospechoso 
busca pa husticia 


Diasabra atardi un oficial 
di e unidad di K9 a topa cu 
un sospechoso busca pa 
husticia na e beach dilanti 
e hotelnan highrise, me- 
sora cu tactica a acerc’e y 
a detene di sorpresa. 


Mesora a informe di cu e ta 
deteni y cu e ta ser busca pa 
un caso den investigacion y 
a pidi pa e vehiculo di trans- 
porte cu a bini mesora pa a 
hib’e na warda di Shaba. 


Tata di muher a drenta den problema di 
pareha anto sla a cuminsa cay 


Diasabra mainta a drenta 
informe di un pelea na un 
cas na Tanki Flip, mesora 
a dirigi patruyanan na e 
sitio. 


Na yegada di e patruya a bin 
compronde cu e tata di e mu- 
cha muher a bay interveni 
den un problema di pareha 
y slanan a cuminsa cay. Polis 
a controla e situacion mesora 
y a compronde e situacion 
unda cu e muher kier a piki 
tur su pertenencianan y bay 
for di eynan. Ora cu esaki a 
caba di sosode e patruyanan 
como tambe e dama a ban- 
dona e sitio pa bay busca un 
otro lugar pa keda. 


A17 
ribA cAyA 
Dialuna 20 november 2023 
Polis a detene chauffeur burachi cu a 
perde control baha caminda dal palo di 
lus y un mata 


Diasabra madruga a dren- 
ta informe di un accidente 
na Paradera, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente unda cu e chauf- 
feur burachi a perde control 
baha caminda dal palo di lus 


y riba un mata. Afortunada- 
mente ningun hende a re- 
sulta herida. Polis a detene 
e chauffeur pa ta burachi y 
causa un accidente. 


Polis a bay Tanki Leendert pa homber 
benta abao banda di su bais 


Diasabra atardi a dren- 
ta informe di cu tin un 
homber benta abao riba 
caminda di tera na Tanki 
leendert, mesora a dirigi 
un patruya na e sitio. 


Na yegada di e patruya a bin 
constata cu aki ta trata di un 
conocido di nan cu ta atrobe 
bao di su awa. Polis a solicita 
e vehiculo di transporte pa 
asina hiba e y su bais na su 
cas. 


A yama polis pa un caso di 
menasa na Bushiri pero na 
yegada di polis ta insulto so 
polis tabata haya di e famia 


Diasabra anochi a drenta 
informe di un caso di 
menasa 
na 
Bushiri, 
mesora a dirigi un patruya 
na e sitio. 


Na yegada di e patruya a bin 
tende varios insulto so for di 


e habitantenan. Ni cuanto 
esfuerso polis a haci pa haya 
nan atencion di nan problema 
no por a logra atende nan 
problema. Polis a dicidi di 
bandona e sitio y laga nan cu 
nan problema. 


Taxista pa gana tempo a tuma shortcut, 
cometiendo infraccion a accidenta 
perdiendo mas tempo! 


Diasabra anochi a drenta 
informe di un acciden- 
te na e crusada Arnold 
Schuttestraat 
cu 
L.G. 
Smith blvd., mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente unda cu un taxi 
biniendo di pabao pa gana 
tempo a bay tuma un short- 
cut di drenta Arnold Schut- 
testraat tumando un birada 
chikito (prohibi - VER- 
BODEN) y a bay dal semi- 
frontal riba un Suzuki subi- 
endo L.G. Smith blvd. Afor- 
tunadamente ningun hende 
a resulta herida. 


A18 cienciA y tecnologiA 
Dialuna 20 november 2023 
FCC ta adopta reglanan pa elimina ‘discriminacion digital’ pa 
comunidadnan cu tiki acceso na internet 


(AP) - Federal Communi- 
cations Commission a im- 
plementa reglanan nobo 
cu e intencion di elimina 
descriminacion den e ac- 
ceso na servicionan di 
internet, un movida cual 
reguladornan ta yamando 
e prome politica di dere- 
chonan civil digital na 
Merca. 


E pakete di reglanan, cual e 
comision a ratifica diaran- 
son, lo empodera e agencia 
pa evalua y investiga instan- 
cianan di discriminacion di 
proveedornan di broadband 
den diferente comunidadnan 
basa riba ingreso, rasa, etnici- 
dad y otro clasenan proteha. 
E ordo tambe ta provee un 
cuadro pa FFC por combati 
un rango amplio di falta di 
igualdad digital incluyendo 
e diferencia den inversion 
di servicionan pa diferente 
comunidadnan, ademas di 
e “division digital”, un ter- 
mino cu expertonan ta usa pa 
describi e falta completo di 


acceso na internet cu varios 
comunidad ta experiencia a 
causa di falta di igualdad re- 
gional y socioeconomico. 


FCC su presidente Jessica 
Rosenworcel a bisa cu Con- 
greso a rekeri e agencia adop- 
ta e reglanan cu ta atende 
discriminacion digital, via 
legislacion cu a ser aproba na 
comienso di e administracion 
di Biden. “E division digital 
ta pone nos na un desbentaha 
economico como un pais y ta 


afecta comunidadnan di color 
scur, areanan di ingreso abao 
y areanan aparta di manera 
desproporciona,” Rosenwor- 
cel a expresa den un declara- 
cion na The Associated Press. 


“Nos sa cu broadband ta un 
infrastructura 
esencial 
pa 
bida moderno y e reglanan 
aki lo trece nos un paso mas 
cerca na sigura cu tur hende 
tin acceso na internet, sin im- 
porta ken nan ta of unda nan 
ta biba,” el a agrega. Barionan 


cu ta mas pober y tin menos 
persona di color cla a ser haya 
cu un nivel mas abao di in- 
version den e infrastructura 
di broadband y ta ser ofreci 
paketenan pa servicio di in- 
ternet cu ta pio cu esunnan 
ofreci na areanan di ingreso 
halto y cu un cantidad mas 
grandi di habitante di color 
cla. E falta di igualdad den 
acceso “a pronuncia special- 
mente durante e pandemia,” 
e president a declara. 


No tin un standard cla pa e 
monitor e provision di ser- 
vicionan digital, aunke e co- 
munidadnan impacta pa otro 
practicanan discriminatorio 
manera falta di inversion ta 
reporta un averahe mas abao 
di servicio of falta di acceso 
en general. FCC ta spera cu 
pa medio di implementa e 
reglanan nobo aki e proceso 
pa reporta e problemanan aki 
lo ta mas facil y directo ade- 
mas di por establece un re- 
cord oficial di discriminacion 
di awo en adelante. 


E reglanan aki lo permiti e 
agencia por examina si un 
proveedor di servicio di in- 
ternet conscientemente a dis- 
crimina contra un comuni- 
dad den con el a construi, ac- 
tualisa of mantene su acceso 
na internet, ademas di provee 
un cuadro pa determina si un 
plan cu a propone lo crea un 
“efecto discriminatorio” cu di 
otro manera no por ser evita 
pa medio di tuma pasonan 
rasonabel. 


“Mientras e intencion di e 
statuut aki ta di aplica presion 
na e proveedornan di servicio 
di internet pa por evita dis- 
criminacion, tambe esaki ta 
alivia e responsabilidad riba 
e estadonan y autoridadnan 
local cu ta ricibi e fondonan 
di infrastructura federal pa 
carga e responsabilidad aki,” 
Nicol turner Lee, director di 
Center for Technology In- 
novation na The Brookings 
Institucion a splica. 


Tecnologia di inteligencia artificial (AI) tras di ChatGPT a ser construi 
na Iowa cu hopi awa 


(AP) - E costo di construi 
un producto di inteli- 
gencia artificial manera 
ChatGPT por ta dificil pa 
midi. Sinembargo un cos 
cu OpenAI tabatin mester 
pa su tecnologia ta bas- 
tante awa, cual a ser saca 
for di riunan na Raccoon 
y Des Moines na centro 
di Iowa pa asina mantene 
friu e supercomputer cu 
ta yuda siña sistemanan di 
AI con pa imita scritura di 
ser humano. 


Mientras nan ta core capi- 
talisa riba e popularidad id 
AI generativo, desaroyador- 
nan di tecnologia incluyendo 
Microsoft, OpenAI y Google 
a admiti cu e demanda den 
crecemento pa nan herment- 
nan di AI ta carga costonan 
grandi, for di semiconduc- 
tornan caro te na un aumento 
den consumo di awa. Sinem- 
bargo, hopi biaha no ta revela 
hopi detaye specifico tampo- 
co. Tiki habitante di Iowa ta- 
bata sa tocante su status como 


luga di nacemento di OpenAI 
su modelo di lenguahe mas 
avansa, GPT-4, prome cu un 
ehecutivo di Microsoft a bisa 
cu esaki a ser “crea literal- 
mente banda di veld di mai- 
shi na Des Moines.” 


Crea un modelo di lenguahe 
grandi ta rekeri analisacion 
di un gran cantidad di texto 
skirbi pa ser humano. Tur 
esaki ta tuma hopi electric- 
idad y ta genera hopi cayente 
tambe. Pa mantene esaki friu 


y na un temperatura normal 
riba dianan cayente, e centro- 
nan di data mester pomp awa 
na un toren cu hopi biaha ta 
pafo di e edificionan gigan- 
tesco. Den su ultimo reporte 
ambiental, Microsoft a revela 
cu su consumo di awa global 
a aumenta cu 34% entre aña 
2021 pa aña 2022, un au- 
mento grandi compara cu e 
añanan anterior y investiga- 
dornan ta credita esaki na su 
investigacion pa cu AI. 


“Por bisa cu e gran mayoria 
di su aumento den consumo 
ta a causa di AI,” incluyendo 
“su inversion grandi den AI 
generativo y partnership cu 
OpenAI,” Shaolei Ren, in- 
vestigadorna na University of 
California a expresa. 


Microsoft a bisa cu nan lo 


cuminsa traha directamente 
cu e agencianan encarga cu 
awa pa atende cualkier feed- 
back cu nan por tin. Den 
un declaracion por escrito, e 
compania a bisa cu nan tin 
tempo siendo un bon partner 
y ta trahando cu oficialnan 
local pa reduci su uso di awa 
mientras ta sigui cumpli cu e 
necesidadnan. 


Bon Dia 24 Aruba 

Dialuna 20 november 2023 
131 hunto cu Telearuba ta presenta ‘Children in times of crisis’ 


Pa 24 aña caba Funda- 
cion Telefon pa Hubentud 
Aruba/ 131 ta celebra ariba 
20 di november cu e fun- 
dacion a cuminsa opera 
ariba 20 di november 1999 
y ta celebra e dia nacional 
y Internacional di derecho 
di mucha. 


Ariba tur 20 di november pa 
24 aña caba ta presenta un 
proyecto nobo of ta organisa 
un actividad pa e grupo di 
meta di 131. 131 su grupo di 
meta ta tur mucha, hoben y 
adolescente di 8 te cu 24 aña. 
Banda di e grupo di meta, e 
mayornan ta partner impor- 
tante di 131. 


No solamente ta importante 
pa e mucha siña tocante su 
derecho, pero tambe pa nan 
mayornan tin informacion 
tocante di kico ta derecho di 
mucha y con nan por yuda 
nan yiunan adkiri nan dere- 


chonan. Un mucha cu siña 
tocante su derechonan ta de- 
saroya su talentonan mas facil 
y ta traha riba e persona cu e 
kier ta mañan den bida. 


Nos ta bibando den tem- 
ponan di crisis. Diferente 
parti di mundo tin guera tu- 
mando lugar, tin personanan 
bandona nan pais pa busca 
un mihor bida, problema 
cu e cambio di clima, salud 
mental bao di hoben y ado- 
lescente, presion financiero 
ariba famianan etc. Ariba nos 
isla tambe nos ta sinti e efec- 
tonan di e crisisnan aki. Na 
momento cu crisis presenta, 
stress y descuido ta presenta y 
asina mayornan por descuida 
di siña nan yiunan tocante 
nan derechonan. 


Pa 131 e mayor ta un partner 
importante cu tambe mester 
ricibi informacion tocante 
diferente tema y sigur tocante 


derecho di mucha. Asina aki 
e mayor ta mihor ekipa pa 
duna educacion na cas. 


Ariba dialuna 20 di novem- 
ber diferente informacion 
tocante derecho di mucha lo 
ser comparti cu mayornan 
pa medio di e programa Nos 
Mainta a traves di Telearuba. 
Ya pa 7 aña consecutivo cu 
Nos Mainta den alianza cu 
131 ta para keto durante e 
programa Nos Mainta ariba 
e Derecho di nos muchanan. 
Durante e programa di Nos 
Mainta ariba 20 di november, 
lo trata e tema: ‘Children in 
times of crisis’. E mainta aki 
lo tin diferente partner pre- 
sente. Unesco Aruba, HIAS 
Caribbean, 
Coördinatie- 
centrum mensenhandel en 
mensensmokkel y Pan Amer- 
ican 
Development 
Foun- 
dation lo ta compartiendo 
hunto cu 131 informacion 
tocante derecho di mucha na 


mayornan di Aruba. 


131 kier a gradici su dife- 
rente partnersnan cu ta tuma 
nan impacto social na serio y 
ta inverti den e muchanan y 
hobennan. Un gradicimento 
ta bay na Setar N.V., Aruba 
Airport Authority N.V., WEB 
Aruba N.V., The Salaman- 
der Group, RBC Royal Bank 
(Aruba), Watty Vos BLVD, 
Green 
Corridor 
Aruba, 
DOW, Albo Aruba General 
Contractors,The 
Movies 


Aruba, Telearuba y Media di 
Aruba. 


Pa mas informacion to- 
cante e ‘Children in times 
of crisis’por tuma contacto 
cu Fundacion Telefon pa 
Hubentud Aruba via nos 
website: 131.aw, facebook: 
https://www.facebook.com/ 
telefon.hubentud/, 
email: 
telhubentud@gmail.com of 
telefon 5886138/ 5884011. 


Festival di “Derecho di Mucha” Na Playa Pabao 


Dialuna, dia 20 di novem- 
ber, nos ta celebra “Dia di 
Mucha” na Aruba. Riba 
e dia aki tambe ta cel- 
ebra “Dia Internacional 
di Derecho di Mucha” . 
Pa e motibo aki directiva 
di Centro di Bario Playa 
Pabao ta duna reconoce- 
mento na nos muchanan 
den un solo actividad na 
Playa Pabao. 


E actividad aki ta tuma lugar 
dialuna dia 20 di november y 
ta cuminsa pa 3’or di merdia 
y lo termina pa 8or di anochi. 
Nos muchanan tin opor- 


tunidad pa hunga den “wa- 
terslide”, bula riba trampolin 
y den dinojump, hunga den 
luchtkasteel, monster truck, 
pinta cara y participa na dife- 
rente wega. Tambe muchan- 
an tin oportunidad pa gana 
un celular . 


Entrada ta completamente 
gratis. 


Muchanan ta wordo invita 
pa bin cu nan trahe di baño 
pasobra ta bay tin un “wa- 
terslide”. Pa 6’or lo cuminsa 
un ora di locura sigui pa un 
show “Di Mucha Pa Mucha” 


cu presentacion di gruponan 
di baile y solistanan hubenil. 
E promer 200 mucha lo ricibi 
un recuerdo di e dia aki. 


Pues dialuna dia 20 di no- 
vember ta celebra Dia di 
Mucha y ban duna nos 
muchanan 
reconocimento 
riba e dia importante aki y 
laga nos manera un famia 
grandi asisti na e actividad aki 
cu nos muchanan na Centro 
di Bario Playa Pabao. Pues 
mayornan nos ta warda boso 
y bin compaña bo yiu(nan) 
na e actividad aki. Lo tin un 
bar (sin bebida alcoholico) 


y un cushina cu prijsnan di 
dia di mucha. Tambe lo tin 
un expo cu e tema “e cas di 


mi soño” cu obranan di man 
traha dor di alumnonan di 
Colegio Bon Bini. 


Invitacion pa pueblo di Aruba pa presentacion di buki “Virginia” 


Archivo Nacional Aruba 
tin e grato placer pa invita 
tur of esnan interesa den 
historia y cultura di Aru- 
ba pa un presentacion di e 
buki “Virginia”. 


E buki aki ta conta e historia 
di Virginia, e esclavo “rebel- 
de” di Aruba basa riba infor- 
macion y investigacionnan 
haci principalmente na Ar- 
chivo Nacional Aruba. Spe- 
cialmente pa e presentacion 
di su buki na Aruba, e au- 
tor señora Ida Does, acom- 
paña pa e ilustrador señora 
Daniëlle Nijboer, miembro- 
nan di e team di redaccion di 
“Afefe Stories”, señora Ellen- 
Rose Kambel y Joan Windzak 
lo ta na Aruba. 


Autor Ida Does ta naci na 
Suriname, e ta un period- 
ista, autor y un productora di 
documentario. Banda di su 
carera na e television Hulan- 
des, Ida ta hopi conoci den e 
mundo di film y documen- 
tario independiente, na unda 
el a gana diferente premio pa 
su obranan. Su documentari- 
onan a gana premio na Can- 
ada, Hulanda, Trinidad en 
Tobago, Merca y Belize. 


E presentacion di e buki 
“Virginia” lo ta diamars, 21 
di november di 7.00 p.m. 
– 9.00 p.m. na Archivo Na- 
cional Aruba. Tur interesado 
ta cordialmente invita pa ta 
presente. 


Resultado Sorteo 
november 18 y 19, 2023 

Dialuna 20 november 2023 
Universidad di Aruba: 
Manteniendo derecho humano durante un pandemia 


Presentacion di e Inves- 
tigacion di COVIDCAS 
tocante e impacto social 
di COVID-19 den socie- 
dadnan di Caribe Hulan- 
des riba 21 di november 
2023 


Na maart 2021 Universidad 
di Aruba, den colaboracion 
cu e Instituto di Investigacion 
y Salud Biomedico di Corsou 
y e universidadnan di Cor- 
sou, Sint Maarten y Utrecht, 
a inicia un proyecto di inves- 
tigacion pa studia e impacto 
di e pandemia di Covid-19 
riba e calidad di bida y e dere- 
chonan humano di famianan 
vulnerabel na Aruba, Corsou 
y Sint Maarten. E virus di 
Covid-19 tabata un di e cri- 
sisnan sanitario mas catastro- 
fico di ultimo tempo. E vi- 
rus no solamente a afecta e 
economia, sistema di salud y 
structuranan social mundial, 
pero e sistemanan di salud y 
structuranan social di Aruba 
tambe a ser trastorna. 


Durante e proyecto di inves- 
tigacion 
multidisciplinario 
aki, e grupo di investigacion 


a studia e impacto social di 
e pandemia riba e famianan 
vulnerabel y di ingreso baho 
na Aruba, Corsou y Sint 
Maarten (e islanan CAS), du- 
nando atencion specialmente 
na hende muher, adulto may- 
or y inmigrantenan indocu- 
menta. Dentro di e estudio 
aki, e investigadonan a uza un 
enfoke basa riba derecho hu- 
mano pa studia cual ta e efec- 
tonan di e acuerdonan entre 
Hulanda y e CAS islanan riba 
e derechonan humano den e 
Reino Hulandes. Ademas e 
investigadonan a studia expe- 
riencia di e famianan vulner- 
abel y cual recurso e famian- 
an a uza pa forma resiliencia 
social. 


Na Aruba a logra tene en total 
27 entrevista cu e participan- 
tenan. Di e 27 entrevistanan, 
6 a ehecuta cu organisa- 
cionnan local HIAS, Cruz 
Cora Aruba y 2 grupo di en- 
foke a ser organisa hunto cu 
e interesadonan di gobierno y 
sociedad civil. Tambe a traha 
3 video cortico pa por captura 
y compronde e experiencian- 
an di un trahado comunitar- 


io, un dunado di cuido y un 
educador. Por ultimo a haci 
un revision di literatura riba e 
reaccion di e paisnan y e efec- 
tonan di e reaccionnan aki 
riba e normanan y proteccion 
legal di derecho humano. 


Na Universidad di Aruba, 
riba diamars dia 21 di novem- 
ber di 9.00 am te 1.00 pm, e 
grupo di investigacion lo pre- 
senta e resultado di e examen 
y nan recomendacionnan pa 


gobierno y organisacionnan 
local riba con pa responde na 
e crisisnan den futuro. Inte- 
resadonan relevante lo ta pre- 
sente y lo haya e oportunidad 
pa reacciona riba e recomen- 
dacionnan y duna nan aporte. 


7144 


Entrada ta gratis. 


E proyecto aki a ser finan- 
cia door di “the Dutch 
ZonMW”. 
Miembro nan di consorcio di 
examen: 
Prof. Ashley Duits, PhD 
(CBHRI), Dr. Izzy Ger- 
stenbluth, 
MD(CBHRI)), 
Dr. Mieke de Droog, PhD 
(University of Aruba), Bene- 
dicta Dr. Deogratias, LL.M , 
PhD (University of Aruba), 
Prof. Ajay Bailey PhD (Uni- 
versity of Utrecht, Prof. An- 
tonio Carmona Báez PhD, 
USM (University of Sint- 
Maarten), Dr. Raymond Jes- 
surun, PhD (University of 
Sint-Maarten), Dr. Lisbeth 
Echteld, PhD (University of 
Curaçao) 
Researchers: Dr. Merel F.H. 
Griffith-Lendering, 
PhD 
(CBHRI) 
Researchers: Elly Hellings, 
MSc (CBHRI) 


Ekipo di examen: 
Research Team Aruba 
Mr. dr. Benedicta Deogratias, 
Project coordinator 
Dr. Mieke de Droog, Project 
coördinator 
Dr. Luc Alofs, project advisor 
Nurianne Arias- Helder, In- 
terviewer 
Thais Franken, Interviewer 
Yanelis Botman, Interviewer 


8587 
3956 


X3 


4961 


3655 


8412 
capricornio 


629 


X2 


120.000,- 


600.000,- 


825,000,- 


04-06-08-13-18 


53.000,- 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Sta. Cruz 
Tel. 585 8028 


San Nicolas: 
Centro Medico- 
Tel. 584 5794 


FOR SALE 
Property land for sale with 
concrete road 
Afl.159.000,= 
build the house of your dreams 
Call for more 
info:Tel. 582 8080 
_________________________ 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
Caha di Orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


TA BUSCA 
imporex Foods 
ta busca 
Purchasing Manager 
Por yama 
Tel. 588 0640 
____________________217127 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 
SERVICIO PUBLICO 
Masaje reductores, terapias 
para el dolor, terapia infraroja, 
kinesiotape, tratamiento faciales 
Avicenastraat #18 local A 
Tel. 566 1412 /561 8520 
________________________ 


SERVICIO PUBLICO 
Ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


a v i s o @ b o n d i a . c o m 


TA BUSCA 
Dushiland ta busca 
Kitchen Helper 
Por yama 
el 280 8888 
_____________________217129 


SERVICIO 
Reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BUSCA 
Kok ev Ogando 
Amparo Shairra M.M. 
ta busca 
uiTWonenD HuiSHouDeliJK 
PerSoneel 
por yama 
Tel.738 9135 


____________________217123 


TA BUSCA 
Zotaba real estate vba ta 
busca 
“HANDYMAN“ 
Por Yama na 
Tel. 5973180 
_____________________217124 


TA OFRECE 
Servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


FOR SALE 
Property land 
at Savaneta 
in a residential area 
Afl.159.000,= 
Call more info: 
Tel. 582 8080 
____________________________ 


Pronostico di tempo 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


Tempo: 
Awe tardi y awe nochi: par- 
cialmente nubia y general- 
mente seco 
Den marduga y mañan: par- 
cialmente nubia cu un awa- 
sero pasahero te breve 
Temperatura maximo 31 gra- 
do Celsius 
Temperatura minimo 27 gra- 
do Celsius 
Indice di calor (heat index) 
den y rond di oranan di mer- 
dia: 33 pa 40 grado Celsius 
Uv index: 8 
Bahada di solo : 6:11pm 
Subida di solo : 6:40am 
Biento: 


Modera for di direccionnan 
oost-zuidoost te zuidoost; 
forsa 2 te 4 (7 te 30km/ora, 4 
te 16 nudo). 
Situacion general di tempo: 
Humedad disponibel den 
region, debi na un distur- 
bio den nivelnan mas abou 
di atmosfera, lo produci de 
bes en cuando mas nubia cu 
lo pasa over di e isla. For di 
esakinan por desaroya algun 
awasero pasahero te breve cu 
un chens leve pa lamper cu 
strena. 
Condicionnan maritimo/ es- 
tado di lama: 
Na partinan protege di costa: 
keto, rond di 1 pia. 


Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan entre 5 pa 
6 pia. 

“Señor ta mi wardador, mi`n tin falta di nada. 
Den cunucu di Yerba berde e ta ponemi sosega. 
E ta hibami na awa trankil, pami bolbe haña forsa”. 
Salmo 23 


Cu inmenso tristeza na nos curason, nos ta anuncia 
fayecimento di nos ser stima Tata, Welo, Ruman y Omo: 


Angelico Tromp 
Mihor conoci como “Coco” 
* 25 Juni 1954 - † 11 november 2023 


Na nomber di su: 
Mayornan: 
†Francisca Tromp - De cuba 
†Joseph Tromp 


Ex-Casa: Nolvys Maduro - de la Cruz 


Yiunan: 
Nelia Croes y Famia 
Daniel Tromp y Famia 
Camila Tromp y Famia 
Chela Tromp 


Nieta y nieto nan: 
Nelitsa Vrolijk 
Vicking Vrolijk 
D`kyon Roga 
Rodelianne Tromp 
Jeycami Balentien 


Casa: 
† Celedonia Tromp - Bislip 


Mama di su yiu: 
Lucia Loefstop - Croes 


Rumannan: 
Beatrix y Pedro Bislip - Tromp y Famia 
Hubert y Rosemary Tromp - Kelly y Famia 
Bernadetta Hamlet - Tromp y Famia 
†Astrid Tromp y Famia 
†Ludwina Ras- Tromp y Famia 
Rolando Tromp y Famia 
Madrina: Chia Donata 
Ruth Maria Candelo 


Subrino y Sobrina nan, Sobre sobrino y sobre sobrina 
nan, Primo y Prima nan, Ihanan, Suegro y Suegra nan, 
Amigonan, Ex colega nan di ALBO y AGS, Amistadnan y 
Conocirnan . 


Demas Famia: Tromp, De Cuba, Croes, Bislip, Kelly, 
Hamlet, Lares, Ras, De la Cruz, Britten, Balentien, Danies, 
Illes, Lopez, Malmberg, Oduber, Roga, Balentien, Maduro, 
Arends, Ponson, Werleman, Fabus. 


Ta invita pa acto di condolencia y entiero cual lo tuma lugar 
na Aurora Funeral Home dialuna 20 di november 2023 di 
2’or pa 4’or di atardi. Despues lo sali pa Santana Catolico 
na Paradera. 


Nos disculpa si den nos tristeza nos por a lubida un of otro 
famia. 


God is love, and whoever abides in love abides in God, 
and God abides in him. 
1 John 4:16 


With deep sorrow we announce the sudden passing of 
our beloved: 


Marie Louisa Eugenie Josephine 
Cleopatra Lake 
better known as: “Wiza” or “Juff. Louisa” 
*09-11-1957 - †14-11-2023 


Date and place of funeral will be announced later! 
We regret to inform that we will not be receiving 
condolences at home. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Sra. Nancy Magaly Quevedo 
Cariñosamente yama “Magaly” 
*19-09-1947 - †17-11-2023 


Acto di despedida lo wordo anuncia despues 


Mama di hoben 
asesina den stop 
di trafico ta lidera 
protesta contra 
liberacion di e oficial 


(AP) - E mama di un 
hoben di 17 aña cu a 
ser asesina durante 
un stop di trafico na 
Francia a lidera un 
protesta diadomingo 
como un yamado pa 
husticia despues cu 
un oficial di polis 
sospecha den e tiro 
fatal di su yiu a ser 
libera for di deten- 
cion cu un investiga- 
cion pendiente. 


E fayecimento di Na- 
hel Merzouk June a 
causa 
manifestacion 
den henter e pais unda 
a enfatisa rabia contra 
polis y su uso di violen- 
cia, pobresa y discrimi- 
nacion contra hende- 
nan 
cu 
antecedente 
imigrante. 
Merzouk 
tabata di origen Noord 
Africano. Un cantidad 
di persona a manifesta 
diadomingo na e si- 
tio unda el a ser ase- 
sina, Nelson Mandela 
Square na Nanterre. 
Van di polis tabata para 
na cayanan alrededor 
mientras cu gritonan 
por a ser scucha y algun 
obheto a ser lansa con- 
tra polis. 


E difunto hoben su 
mama, Mounia, tabatin 
hopi emocion mientras 


e tabata describi con 
e ta straña su yiu. El a 
lidera e grupo gritando 
“Husticia pa Nahel.” 


Varios persona a de- 
scribi malcontento cu 
un campaña pa recauda 
fondo cu a logra re- 
cauda 1.6 miyon dollar 
pa e oficial prome cu a 
laga esaki den libertad. 
“Nos no ta compronde 
su liberacion. E ta un 
mal señal pa nos ho- 
bennan.” 


E oficial, ken a ser iden- 
tifica como Florian M., 
a ser encarcela dos dia 
despues y a ser acusa 
cu e cargo prelimiar di 
homicidio boluntario. 
Riba diaranson, fiscal 
di Nanterre a bisa cu 
magistradonan a con- 
clui cu su detencion 
continuo “no ta cumpli 
mas cu e criterio legal” 
bao di cual e ta deteni. 
E cargonan preliminar 
den ley Frances ta ni- 
fica cu e magistradonan 
tin motibo fuerte pa 
sospecha cu a comete 
un crimen sinembargo 
mester di mas tempo pa 
investiga mas adelante. 
E no ta cla si acaso ni 
ki tempo e caso lo bay 
huicio.” 

Pa e grupo aki di muhenan transgenero e mensahe di inclusividad di 
parti di papa ta un cambio bon bini 


(AP) - Papa Francisco su 
gesto recien di yama bon 
bini na e Catoliconan 
Transgenero 
a 
resona 
bastante den e clase aki 
na Roma, unda un co- 
munidad di hende muhe 
transgeero a haya ayudo 
y speransa via un relacion 
remarcabel crea durante 
e temponan mas scur di e 


pandemia. 


Danki na e pastor di e parokia 
local, e muhenan awo ta haci 
bishitanan mensual na Papa 
Francisco su audiencianan 
general riba diaranson, unda 
nan ta ricibi asiento VIP. Riba 
cualkier dia, nan por ricibi 
medicamento, placa y sham- 
poo. Ora cu COVID-19 a 


cuminsa plama, e Vaticano 
tabata hiba nan su facilidad 
di salud pa nan por ricibi nan 
vacuna prome cu mayoria di 
e Italianonan. Riba diado- 
mingo, e muhenan aki, hopi 
kendenan ta migrantenan 
di Latino America y ta traha 
como prostituta, a uni na mas 
di 1,000 otro personanan sin 
cas y den pobresa na e audi- 


torio di e Papa como invita- 
donan di un lunch cu ta mar- 
ca Catholic Chruch’s World 
Day of The Poor. 
E menu tabata evidencia di e 
Papa su creencia cu mayoria 
di e personanan riba e mar- 
gen mester ser trata cu hopi 
dignidad. Pa e comunidad 
trasngenero marginalisa di 
Torvaianica, esaki ta e gesto 
mas recien di inclusion for 
di un Papa cu a haci acerca- 
mento na e comunidad LG- 
BTQ+ un parti importante 
di su palabra y hechonan. 
“Prome, misa tabata cera pa 
nos. Nan no tabata mira nos 


como hende normal, nan 
tabata mira nos como en- 
emigo,” Andrea Paola tor- 
res a splica, ken ta un muhe 
transgenero 
conoci 
como 
Consuelo. “Despues Papa 
Francisco a yega y e protanan 
di misa a habri pa nos.” 
Papa Francisco su iniciativa 
mas recien ta un documento 
for di e doctrina di e oficina 
di Vaticano unda ta aserta cu 
bao cierto circunstancianan, 
hendenan transgenero por 
ser bautisa y por tin funcion 
como padrino y testigo den 
bodanan. 


Tempo extremo ta tuma 2 bida na Bulgaria 


(AP) - Bientonan suma- 
mente fuerte y yobida pisa 
ademas di sneeuw a golpia 
partinan grandi di Bul- 
garia riba diadomingo, tu- 
mando e bida di 2 persona, 
causando daño severo y 
strobando e suministro di 
poder den barionan segun 


e oficialnan. 


Residentenan na cierto parti 
di Bulgaria, cual a ricibi golpi 
mas fuerte, a bisa cu nunca 
prome nan a yega di experi- 
encia e temponan extremo 
aki. Un estado di emergen- 
cia a ser declara na Black Sea 


City den Varna, cual a ricibi 
yobida mescla cu sneeuw y 
bientonan sumamente fuerte. 
Oficialnan a bisa cu e condi- 
cionnan ta posee riesgonan 
na e poblacion. E alcalde su 
oficina a reporta cu e electric- 
idad a ricibi strobamento den 
Varna. Matanan a cay y taki- 


nan grandi tabata blokia cay- 
anan, lagando vehiculonan 
pega riba caya. E ciudad a haci 
yamado na e residentenan pa 
keda cas y no usa nan au- 
tonan si no tin un necesidad 
urgente. 


Varna International Airport 
a tabata habri pero a atrasa 
y cancela varios vuelo, se- 
gun oficialnan di aeropuerto 
a bisa. Polis a reporta cu un 
hende homber a fayece diasa- 
bra despues cu un mata a cay 
riba su van den e capital di 
Bulgaria yama Sofia. Na Var- 
na, un hende muhe a fayece 
inmediatamente despues di a 
ser golpia pa un taki grandi di 


un mata. 


Meteorologo di Bulgaria a 
duna advertencia pa e tempo 
peligroso pa mayoria parti 
Oost di e pais riba diadomin- 
go. Den henter black Sea, e 
tempo severo tambe a causa 
daño amplio y a stroba na 
Turkia, incluyendo un barco 
di carga cu a split y e evacu- 
acion di henter un prizon. 
Maritime 
General 
Direc- 
torate a bisa cu e Pallada di 
Cameroon a “kibra den dos 
a causa di condicionnan di 
tempo pisa”. Tur 13 miembro 
di e boto a ser rescata exitosa- 
mente. 

E atencion di mundo ta riba Gaza, y Ucranianonan ta preocupa cu fatiga 
di guera lo trece daño nan pleito pa libertad 


(AP)—Ora Tymofii Post- 
oiuk y su amigonan a or- 
ganisa un recauda di placa 
pa Ucrania, donacionnan 
a drenta for di tur parti 
di mundo, yudando nan 
cumpra ekipahe necesario 
pa forsanan arma Ucra- 
niano. 


Mientras cu e pleito cu Ru- 
sia a sigui y fatiga di guera a 
cuminsa, e donacionnan a 
bira menos y menos, pero 
asina mes placa a sigui drenta. 
Despues e guera entre Israel 
y Hamas a plama dia 7 di oc- 
tober. Cu e comienso di un 
conflicto nobo, rednan so- 
cial a yena cu noticia for di 
Oriente Medio. “Nos pub- 
licacionnan di recaudacion y 
updatenan ta ser perdi entre e 
publicacionnan ey,” Postoiuk 
a bisa. 


E resultado tabata cu mun- 
do a kita nan atencion for di 
Ucrania pa e guera na Gaza— 
un trend cu ta preocupa hopi 
Ucraniano. Nan tin miedo 
cu un combinacion di fatiga 
di guera, agendanan politica 
den competencia cu otro y 
recursonan limita lo resulta 


den menos ayudo pa nan 
ehercicio, causando daño na e 
habilidad di e pais pa sostene 
su conflicto cu Rusia. 


“Mas largo nos keda papia 
tocante guera, menos inte- 
resante esaki ta bira pa hen- 
de,” segun Ivan Mahuriak, 
ken ta biba na Lviv, Ucrania. 
Manera hopi Ucranianonan, 
e ta sinti cu mundo a stop di 
duna nan atencion na e guera 
na Ucrania hasta prome cu e 
guera na Gaza a plama. 


E fatiga, manera el a bisa, ta 
surgi for di e hecho cu din- 
amiconan riba tera significan- 


temente menos compara cu 
2022, ora forsanan Ucrania- 
no a logra pusha Rusonan for 
di varios region. Presidente 
di Merca Joe Biden a haci 
un punto di conecta apoyo 
Mericano pa Israel como 
tambe Ucrania, bisando cu 
ambos ta importante pa sigu- 
ridad nacional. E secretario 
di transportacion, Pete But- 
tigieg, a haci un bishita oficial 
na Ucrania dia 8 di november 
pa mustra cu e compromiso 
di Merca ta fuerte ainda. 


“E hecho cu mi ta aki ta un 
manera pa demostra cu, ade- 
mas di e preocupacion y aten- 


cion cu nos tin pa loke ta sos- 
odiendo den Oriente Medio, 
nos tin mesun hopi atencion, 
enfoke y compromiso pa 
Ucrania,” el a bisa, parando 
pafo di St. Michael’s Church 
na Kyiv. 


Pero hopi Ucranianonan ta 
preocupa. Presidente Volody- 
myr Zelenskyy a reconoce e 
fatiga na comienso di novem- 
ber. “Si. Tin hopi hende na 
mundo cu ta cansa,” el a bisa 
den un entrevista riba e pro- 
grama di NBC yama “Meet 
the Press”. 


E guera den Oriente Medio 


tambe ta presenta un opor- 
tunidad pa presidente Ruso 
Vladimir Putin tuma e aten- 
cion for di Ucrania. Miyones 
di Ucranianonan ta preocupa 
pa e realisacion cu e guera cu 
Rusia a inicia den nan pais no 
lo caba pa awo. Compara cu 
na 2022, ora moral tabata hal- 
to a pesar cu coriente tabata 
bay constantemente, servi- 
cionan di awa a keda stroba, e 
aña aki Ucranianonan ta en- 
frenta e frustracion di e con- 
traofensivanan y deficitnan 
di armanan sofistica. Politica 
domestico a bira un enfoke 
mas grandi. 


Trump ta regresa na frontera di Mexico-Merca mientras e ta comparti 
propuestanan di inmigracion mas estricto 


(AP)—Donald Trump a 
regresa na e frontera di 
Mexico-Merca diadomin- 
go mientras e ta promovi- 
endo un agenda di inmi- 
gracion estricto cu lo ser 
hopi mas expansivo com- 
para cu e politicanan el a 
persigui durante su prome 
termino como presidente. 


Trump a duna su remarcenan 
na Edinburg, Texas, despues 
di parti cuminda na soldaat- 
nan y di e National Guard, 
tropanan y otro cu lo ser sta- 
ciona na e frontera durante 
Thanksgiving. E a ser acom- 
paña pa gobernador Republi- 
cano Greg Abbott, un aliado 
cu ta espera di promove e 


front-runner di e nomina- 
cionnan electoral 2024 du- 
rante e bishita, segun un per- 
sona cerca di Trump a bisa. 


Trump tin tempo ta haciendo 
propuesta di inmigracion cu 
lo marca un escalacion dra- 
matico di e metodo cu el a 
uza den oficina y esey a causa 
un preocupacion cu activ- 
istanan di derechonan civil y 
varios retonan legal. 


Trump a haci varios biahe na 
e frontera como candidato y 
presidente. Durante su cam- 
paña di 2016, el a biaha pa 
Laredo, Texas na juli 2015 pa 
un bishita cu a subraya con 
su perspectivanan riba inmi- 
gracion a yud’e gana atencion 
di media y apoyo for di e base 
GOP (Republicano). 


E frontera tambe a bira un 
piesa di enfoke den e agenda 
di Abbott y e suheto di un 
pleito escalante cu e admin- 
istracion di Biden tocante 
inmigracion. E gobernador a 
aproba biyones di dollar den 
un construccion di un mu- 
raya nobo, a autorisa waya di 
coriente riba e cantonan di 


e Rio Grande y a transporta 
miles di migrantenan na ciu- 
dadnan Democratico den e 
pais. 


Abbott ta espera pa firma loke 
lo ta e medida mas agresivo 
na Texas te awo: un ley cu 
ta permiti agentenan policial 
detene migrante sospecha di 
a drenta e pais ilegalmente y 
ta encurasha huesnan pa de- 
porta nan. E medida ta un 
reto dramatico pa e autoridad 
di e gobierno Mericano to- 
cante inmigracion. Esaki caba 
a haya critica for di Mexico. 


Asina mes, e banda GOP di 


Texas no semper a acepta Ab- 
bott. Trump a publica riba 
su red social na comienso di 
aña cu e gobernador tabata 
“MISSING IN ACTION!” 
despues cu Republicanonan 
a vota pa retira Procurador 
General di Texas Ken Paxton, 
ken ta un aliado di Trump. 


Pero e nabegacion di Abbott 
dentro di e GOP a provee cu 
apoyo den Texas, unda el a 
surpasa otro Republicanonan 
mas estridente y a yuda GOP 
haci incursionnan crucial cu 
votadonan Hispano. 


